title: USS Heermann

text: USS Heermann (runkonumero DD-532) oli Yhdysvaltain laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.


title: USS Heermann

text: Alus tilattiin Bethlehem Shipbuilding Corporationilta San Franciscosta Kaliforniasta, missä köli laskettiin 8. toukokuuta 1942. Alus laskettiin vesille 5. joulukuuta kumminaan Edward B. Briggsin puoliso ja otettiin palvelukseen 6. heinäkuuta 1943 ensimmäisenä päällikkönään Dwight M. Agnew.


title: USS Heermann

text: San Diegossa järjestettyjen vastaanottotestien ja miehistön koulutuksen jälkeen alus liittyi 21. lokakuuta 1943 Yhdysvaltain 5. laivastoon, joka valmistautui hyökkäämään Gilberteille. Alus saapui 20. marraskuuta Tarawan edustalle kontra-amiraali Harry W. Hillin alaiseen eteläiseen hyökkäysosastoon. Alus upotti tykkitulella pienen keisarillisen Japanin laivaston aluksen laguunissa ja kahtena seuraavana päivänä se tuki tykkitulella maihinnousseita joukkoja. Valtauksen jälkeen alus palasi Pearl Harboriin kunnostettavaksi ja miehistön koulutuksen jatkamiseksi.


title: USS Heermann

text: Alus lähti 23. tammikuuta 1944 Pearl Harborista suojaten täydennysjoukkoja kuljettavia aluksia. Alus oli Kwajaleinin itäpuolella kontra-amiraali Turnerin yhdistetyn iskujoukon noustessa maihin atollille 31. tammikuuta. Seuranneiden kahden viikon aikana alus partioi Kwajaleinin edustalla ja suojasi saattuetukialuksia, joiden lentokoneet tukivat maihinnousseita joukkoja. Vapauduttuaan operaatiosta alus lähti Eniwetokille, missä se liittyi Japanin ja Parry Islandille maihinnousua valmistelevaan osastoon. Alus tuki Parry Islandille nousseita joukkoja tykkitulella, minkä jälkeen se partioi atollin ympäristössä.


title: USS Heermann

text: Alus selvisi ainoana hävittäjänä Samarin taistelusta. Sodan jälkeen alus poistettiin palveluksesta 12. kesäkuuta 1946 San Diegossa.


title: USS Heermann

text: Alus palautettiin 12. syyskuuta 1951 palvelukseen koululaivana. Alus poistettiin uudelleen palveluksesta Bostonissa 20. joulukuuta 1957 ja sijoitettiin reserviin.


title: USS Heermann

text: Alus luovutettiin 14. elokuuta 1961 Argentiinalle, joka liitti sen laivastoonsa nimellä "ARA Almirante Brown" ja runkonumerolla D-20.


title: Kirjava satama

text: Kirjava satama (alkuteos: "To Have and Have Not") on Ernest Hemingwayn romaani vuodelta 1937. Romaanin on suomentanut Toini Aaltonen, ja suomennos ilmestyi vuonna 1945 Tammen kustantamana.


title: Kirjava satama

text: Kirjan päähenkilö on tyypillinen Hemingway-sankari salakuljettaja Harry Morgan, joka salakuljettaa rommia, aseita ja ihmisiä Kuubasta Floridaan 1930-luvun laman aikana.


title: Kirjava satama

text: Romaanista on muokattu käsikirjoitus elokuvaan "Kirjava satama".


title: Typpitrikloridi

text: Typpitrikloridi (NCl) on typen ja kloorin muodostama epäorgaaninen molekyyliyhdiste. Yhdiste on suhteellisen epästabiili ja hajoaa herkästi räjähdysmäisesti.


title: Typpitrikloridi

text: Huoneenlämpötilassa typpitrikloridi on keltaista nestettä ja sillä on pistävä ja epämiellyttävä haju. Yhdiste liukenee muun muassa kloroformiin, tetrakloorimetaaniin, hiilidisulfidiin ja bentseeniin. Aine reagoi veden kanssa hydrolysoituen ammoniakiksi ja hypokloorihapokkeeksi. Typpitrikloridi voi hajota räjähdysmäisesti lämmitettäessä, iskun vaikutuksesta, kosketuksessa orgaanisiin aineisiin ja valon vaikutuksesta.


title: Typpitrikloridi

text: Typpitrikloridia valmisti ensimmäisen kerran Pierre Louis Dulong vuonna 1811. Tutkiessaan yhdisteen ominaisuuksia Dulong menetti näkökyvyn toisesta silmästään ja kolme sormea räjähdyksen seurauksena. Myös Humphry Davy tutki yhdistettä ja loukkaantui tutkimuksissa, joskin hänen vammansa olivat lievempiä kuin Dulongin. Yhdistettä voidaan valmistaa johtamalla kloorikaasua väkevään ammoniumkloridiliuokseen ja elektrolysoimalla ammoniumkloridia happamissa olosuhteissa.


title: Typpitrikloridi

text: Typpitrikloridia on käytetty Isossa-Britanniassa jauhojen valkaisuun aina vuoteen 1950 saakka, jolloin sen käyttö kiellettiin. Tässä prosessissa muodostuu sivutuotteena metioniinisulfoksimiinia, joka voi aiheuttaa neurologisia sairauksia kuten Alzheimerin tautia, Parkinsonin tautia ja ALS-tautia.


title: Carmichael (täsmennyssivu)

text: Carmichael tarkoittaa muun muassa seuraavia:


title: Urheiluvuosi 1970

text: Urheiluvuosi 1970 käsittelee vuoden 1970 merkittäviä uutisia ja tapahtumia urheilussa.


title: Racing Point

text: Racing Point UK Limited, kilpailee nimellä Racing Point F1 Team, valmistajana Racing Point, kaudella Racing Point Force India F1 Team, on brittiläinen Formula 1 -talli, jonka kotipaikka sijaitsee Silverstonessa Englannissa.


title: Racing Point

text: Tallin perusti sijoittajaryhmä Lawrence Strollin johtamana, kun he ostivat Force India -tallin. Tallin perustana toimii vuonna 1991 perustettu Jordan-talli, joka myytiin kauden päätteeksi. Sen jälkeen tallin nimeksi tuli Midland. Midland kilpali F1-sarjassa vain yhden kauden ajan, kunnes Spyker osti tallin. Spykerkin kilpaili vain yhden kauden, kun kesken kauden 2007 se myytiin intialaiselle business-mies Vijay Mallyalle, tallin nimeksi vaihtui kaudelle 2008 Force India.


title: Racing Point

text: Tallin perusti alun perin irlantilainen Eddie Jordan vuonna 1990 ja se debytoi Formula 1 -sarjassa kaudella . Talli ei jäänyt yhdelläkään kaudella pisteittä ja sen parhaimmaksi kaudeksi jäi , jolloin se saavutti valmistajien MM-sarjassa kolmannen sijan sekä kaksi voittoa ja useita palkintosijoja. Talli saavutti viimeisen voittonsa Brasilian GP:stä kaudella . Eddie Jordan myi tallinsa venäläiselle Midland F1:sen omistavalle Alex Shnaiderille tammikuussa 2005.


title: Racing Point

text: Midlandina talli kilpaili vain yhden kauden ajan, ennen kuin talli vaihtoi jälleen omistajaa. Koko kauden ajan tallin kuljettajat tuli maaliin jälkijoukoissa. Midland ei kerännyt yhtään pistettä koko kaudella. Shnaider kyllästyi talliinsa ja myi sen Spyker Carsille, joka alkoi pyörittää tallia nimellä Spyker F1.


title: Racing Point

text: Spyker ei paljoa tallin esityksiä parantanut. Tallin kuljettajat saapuivat yleensä viimeisillä sijoilla maaliin. Syksyllä 2007 tallin tuotua uuden B-versionsa autostaan kilpailuihin talli saavutti ainoan MM-pisteensä kauden 15. osakilpailussa Japanin GP:ssä Adrian Sutilin sijoituttua kahdeksanneksi sateisissa olosuhteissa. Talli ajautui jälleen talousongelmiin ja se myytiin intialaiselle business-mies Vijay Mallyalle virallisesti 5. lokakuuta 2007. Tallin nimeksi vaihtui kaudelle 2008 Force India. Intialainen Sahara India Pariwar osti syksyllä 2011 42,5 prosenttia tallin osakkeista.


title: Racing Point

text: Talli ajautui jälleen talousvaikeuksiin kesällä 2018 ja elokuun alussa julkistettiin kauppa jossa Lawrence Stroll yhdessä kuuden muun sijoittajan kanssa osti tallin osakkeet ja irtaimiston.


title: Racing Point

text: Sahara Force India F1 Team ajautui kesällä 2018 taloudellisiin vaikeuksiin ja sitä haettiin konkurssiin. Tallin osti irtaimistoineen elokuussa 2018 Lawrence Strollin johtama sijoittajaryhmä ja talli toimi loppukauden nimellä "Racing Point Force India F1 Team". Strollin johtama sijoittajaryhmä ei kuitenkaan saanut ostetuksi F1-kilpailulisenssiä ja näin he joutuivat osallistumaan sarjaan uutena tallina. Sen takia talli menetti siihen asti keräämänsä pisteet.


title: Racing Point

text: Talli aloitti uudella kilpailulisenssillä kilpailemisen kesken kauden Belgian GP:stä lähtien. Tallin kilpakuljettajina toimivat Sergio Pérez ja Esteban Ocon. Testikuljettajina toimivat kanadalainen Nicholas Latifi ja venäläinen Nikita Mazepin.


title: Racing Point

text: Talli vaihtoi nimekseen kaudelle "Racing Point F1 Team". Tallin omistajan Lawrence Strollin poika Lance Stroll korvaa Esteban Oconin, Sergio Pérezin jatkaessa toisena kilpakuljettajana. Talli esittelee uuden autonsa 13. helmikuuta Torontossa Kanadassa ja julkistaa myös samalla tallin uuden nimen.


title: Racing Point

text: Lihavoitu tarkoittaa tämän hetkistä kuljettajaa.


title: Battlefield Earth

text: Battlefield Earth voi tarkoittaa seuraavia:


title: Hebyn linna

text: Hebyn linna () on Ruotsissa, Södermanlandin läänissä Gnestan kunnassa sijaitseva kustavilainen linna, aiemmin sääntöperintötila. Päärakennuksen suunnitteli ruotsalainen arkkitehti Erik Palmstedt ja se valmistui noin vuonna 1780.


title: Nehebkau

text: Nehebkau tai Nehebkam oli muinaisen Egyptin mytologiassa käärmejumala sekä demoni, joka on auringon jumala Ran uskollinen palvelija tämän aluksessa. Hän on myös alamaailman sisäänkäynnin vartija. Nehebkau on saattanut alun perin olla vainajia pelotteleva käärme, mutta on sittemmin kohotettu hyväksi alkujumalaksi, ikuisen ajan herraksi ja kuolleiden toivoksi.


title: Urheiluvuosi 1966

text: Urheiluvuosi 1966 käsittelee vuoden 1966 merkittäviä uutisia ja tapahtumia urheilussa.


title: Family Life – varttumisen tuska

text: Family Life – varttumisen tuska on Ken Loachin ohjaama brittiläinen draamaelokuva vuodelta 1971. David Mercerin käsikirjoittama realistinen tarina kertoo nuoren työvänluokkaisen tytön sairastumisesta skitsofreniaan ja hänen hoitoyritystensä epäonnistumisesta. Elokuva on uudelleenfilmatisointi Loachin BBC:lle ohjaamasta televisionäytelmästä "In Two Minds" (1967).


title: Family Life – varttumisen tuska

text: Elokuva seuraa takaumina metroasemalta poliisin huostaan otettavan tytön edeltäviä elämäntapahtumia sekä tytön ja perheen aiempia keskusteluja sosiaali- ja terveysviranomaisten kanssa. Eräs uusi edistyksellinen terapiamuoto tuntuu auttavan tyttöä, mutta kun sen tarjoaminen lakkautetaan ja siirrytään taas perinteisiin hoitoihin kuten sähköšokkeihin, tytön tila huononee.


title: Family Life – varttumisen tuska

text: "Helsingin Sanomien" Paula Talaskivi piti Loachin luontevaa dokumentaarista tyyliä elokuvassa niin vakuuttavana, että ”on lähes vaikea uskoa esiintyjiä – joista useat amatöörejä – sepitetyiksi henkilöiksi”.


title: Ioánnis Alevrás

text: Ioánnis Alevrás (, 1912 Messíni, Kreikka – 6. huhtikuuta 1995 Ateena, Kreikka) oli kreikkalainen poliitikko, joka toimi virkaatekevänä Kreikan presidenttinä 10.–29. maaliskuuta 1985.


title: Ioánnis Alevrás

text: Alevrásista tuli väliaikainen presidentti edeltäjän Konstantínos Karamanlísin erottua presidentin valtaoikeuksia koskeneen kiistan takia. Häntä seurasi presidenttinä Chrístos Sartzetákis.


title: Helmi-Leena Nummela

text: Helmi-Leena Nummela (s. 1987 Joutseno) on suomalainen näyttelijä.


title: Helmi-Leena Nummela

text: Nummela on tehnyt uraansa pääasiassa teatterinäyttelijänä. Hän on näytellyt Kansallisteatterissa ja KOM-teatterissa sekä Helsingin, Espoon, Turun ja Lappeenrannan kaupunginteattereissa. Turun kaupunginteatterissa hänellä on ollut pääroolit näytelmissä "Seili" (2014) ja "Breaking the Waves" (2015, yhteistuotanto Espoon kaupunginteatterin kanssa).


title: Helmi-Leena Nummela

text: Nummela on näytellyt myös lyhyt- ja indie-elokuvissa, nettisarja "Derek-it:ssä" (2017) sekä Samppa Batalin ohjaamassa "Äiti"-elokuvassa (2018). Hän on yksi television viihdeohjelman "Putouksen" syksyllä 2018 esitettävän 10. kauden näyttelijöistä.


title: Helmi-Leena Nummela

text: Nummela muutti Etelä-Karjalasta Helsinkiiin opiskelemaan Kallion ilmaisutaidon lukioon. Hän valmistui Teatterikorkeakoulusta teatteritaiteen maisteriksi vuonna 2014.


title: Kirje heprealaisille, 7. luku

text:
Heprealaiskirjeen 7. luku on kristillisen Raamatun Uudessa testamentissa. Sen tekijän nimi on tuntematon, mutta kirjan tekstistä päätellen tekijä on mies ja Timoteuksen ystävä.Tämä luku voidaan ryhmitellä (ristiviittauksin muihin Raamatun osiin):
"Tämä Melkisedek oli Salemin kuningas ja Korkeimman Jumalan pappi. Kun Abraham oli paluumatkalla lyötyään kuninkaat, Melkisedek tuli häntä vastaan ja siunasi hänet"Tämä artikkeli sisältää tekstiä julkaisusta, jolla ei ole enää copyrightia:Gill, John. Exposition of the Entire Bible (1746-1763).


title: Spyrídon Trikoúpis

text: Spyrídon Trikoúpis (, 20. huhtikuuta 1788 Mesolóngi, Osmanien valtakunta, nyk. Kreikka – 24. helmikuuta 1873 Ateena, Kreikka) oli kreikkalainen valtiomies, diplomaatti ja kirjailija. Hän toimi Kreikan pääministerinä 6. helmikuuta 1833 – 24. lokakuuta 1833. Trikoúpis oli itsenäistyneen Kreikan ensimmäinen varsinainen pääministeri valtionhoitajien jälkeen.


title: Spyrídon Trikoúpis

text:
Trikoúpis syntyi Mesolóngissa Aitolia-Akarnaniassa vuonna 1788. Hänen vanhampansa olivat Ioánnis Trikoúpis ja Alexándra Palamá. Trikoúpis opiskeli Mesolóngissa ja Patraksessa muun muassa kieliä. Hän sai työpaikan Englannin konsulaatista, ja sai näin paljon hyödyllisiä suhteita sekä poliittista ja diplomaattista kokemusta. Hän pääsi myös opiskelemaan ulkomaille. Myöhemmin Trikoúpiksesta tuli Jooniansaarten yhdysvaltojen brittiläisen käskynhaltijan Frederick Northin yksityissihteeri, ja hän oli muun muassa perustamassa Joonian akatemiaa.
Kreikan vapaussodan alettua vuonna 1821 Trikoúpis osallistui Aléxandros Mavrokordátoksen sotaretkeen, ja seurasi tätä Trípoliin, Zákynthokselle, Korfulle ja Mesolóngiin. Trikoúpis myös avioitui Mavrokordátoksen tyttären Aikaterínin kanssa. He saivat kuusi lasta, joista kaksi, poika Charílaos Trikoúpis ja tytär Sofía Trikoúpi, elivät aikuisikään. Charílaos toimi Kreikan pääministerinä myöhemmin.


title: Spyrídon Trikoúpis

text: Trikoúpiksesta tuli vuonna 1826 Kreikan väliaikaisen kansannousuhallinnon jäsen. Vuonna 1829 hän toimi Árgoksessa ja asettui siellä muun opposition (Mavrokordátos mukaan lukien) mukana vastustamaan Ioánnis Kapodístriasta. Kapodístriaksen lähetettyä sotajoukon Trikoúpis joutui karkotetuksi Mílokselle. Myöhemmin hän siirtyi Hydralle, johon syntyi toinen opposition keskus. Kapodístriaksen murhan vuonna 1831 jälkeen Trikoúpis siirtyi pääkaupunki Náfplioon ja osallistui hallintoon, joka valitsi Oton Kreikan ensimmäiseksi kuninkaaksi.


title: Spyrídon Trikoúpis

text: Kuningaskunnan alkuvaiheessa Trikoúpis nousi Kreikan ensimmäiseksi pääministeriksi, ja johti kahta hallitusta. Hän vastusti baijerilaisen kuningashuoneen itsevaltaisia pyrkimyksiä, ja sai siirron suurlähettilääksi Lontooseen vuosiksi 1834–1838. Oton epäsuosioon jouduttuaan hänet kutsuttiin välillä takaisin, jonka jälkeen hän toimi Lontoossa jälleen vuodet 1841–1843. Tämän jälkeen hän toimi ulkoministerinä Mavrokordátoksen hallituksessa, ja osallistui niin kutsutun Englantilaisen puolueen toimintaan. Vuonna 1849 hän palasi jälleen Lontooseen, ja kaudellaan muun muassa puhui Jooniansaarten Kreikkaan liittämisen puolesta, mikä myöhemmin toteutuikin. Samaan aikaan hän kirjoitti historiateoksensa "Kreikan vapaussodan historia" ("Istoría tis Ellinikís Epanastáseos").


title: Spyrídon Trikoúpis

text: Historian lisäksi Trikoúpis kirjoitti myös muun muassa puheita sekä runoutta. Trikoúpis palasi Ateenaan vapaaehtoisesti vuonna 1862. Hän kuoli Ateenassa vuonna 1873.


title: Armada (kirja)

text: Armada on yhdysvaltalaisen Ernest Clinen science fiction -romaani. Teoksen julkaisi Yhdysvalloissa heinäkuussa 2015 Random House. Kirjan tarina kertoo teini-ikäisestä pojasta nimeltä Zack Lightman, joka pelattuaan peliä, jossa puolustetaan Maata avaruusolennoilta, saa selville pelin olevan todellisuudessa keino värvätä ihmisiä taistelemaan oikeita avaruusolentoja vastaan.


title: Geórgios Rállis

text: Geórgios Rállis (, 26. joulukuuta 1918 Ateena, Kreikka – 15. maaliskuuta 2006 Ateena, Kreikka) oli kreikkalainen poliitikko. Hän toimi Kreikan pääministerinä 10. toukokuuta 1980 – 21. lokakuuta 1981.


title: Geórgios Rállis

text: Rállis opiskeli oikeustiedettä Ateenan yliopistossa ja valmistui vuonna 1939. Toisessa maailmansodassa hän osallistui Kreikan ja Italian sotaan Epeiroksessa vuosina 1940–1941.


title: Geórgios Rállis

text: Rállis valittiin ensimmäisen kerran Kreikan parlamenttiin vuonna 1950. Tuolloin hänen puolueensa oli Kansanpuolue. Vuosina 1951–1952 hänen puolueensa oli Ellinikós Synagermós ja vuonna 1956 Ethnikí Rizospastikí Énosis. Rállis toimi ministerinä vuosina 1954–1956, 1956–1958, 1961–1963 sekä 1967.


title: Geórgios Rállis

text: Kreikan sotilasjuntan kaudella Rállis vastusti juntaa, ja oli tämän vuoksi ensin kotiarestissa ja myöhemmin vankilassa sekä karkotettuna Kásoksella. Rállis kuvasi ajan muokanneen hänen poliittista ajatteluaan, sillä hän tutustui vankeudessa paremmin vasemmistolaisiin poliitikkoihin, jotka sitä ennen olivat olleet hänen poliittisia vastustajiaan.


title: Geórgios Rállis

text: Myöhemmin Rállis edusti Uusi demokratia -puoluetta. Rálliksesta tuli pääministeri vuonna 1980. Hän korvasi tuolloin hallituksen johdossa Konstantínos Karamanlíksen, joka oli valittu Kreikan presidentiksi. Samalla hänestä tuli Uuden demokratian puheenjohtaja. Pääministerinä Rállis ratifioi sopimuksen Kreikan liittymisestä Euroopan talousyhteisöön (EEC).


title: Geórgios Rállis

text: Uuden demokratian hävittyä vaalit vuonna 1981 Rállis jatkoi parlamentissa vuoteen 1993 saakka.


title: Tzannís Tzannetákis

text: Tzannís Tzannetákis (, 13. syyskuuta 1927 Gýtheio, Kreikka – 1. huhtikuuta 2010 Ateena, Kreikka) oli kreikkalainen poliitikko. Hän toimi Kreikan pääministerinä 2. heinäkuuta 1989 – 12. lokakuuta 1989.


title: Tzannís Tzannetákis

text: Tzannetákis syntyi Lakonian Gýtheiossa Peloponnesoksella vuonna 1927. Hän opiskeli laivastokoulussa vuosina 1947–1949 ja toimi tämän jälkeen Kreikan merivoimissa. Hän opiskeli myös Yhdysvaltain elektronisen sodankäynnin koulussa 1957 sekä sotakoulussa 1967.


title: Tzannís Tzannetákis

text: Tzannetákis erosi asevoimien palveluksesta vuonna 1967 Kreikan sotilasjuntan valtaannousun vuoksi. Hänet pidätettiin vuonna 1969, ja hän joutui karkotetuksi Kytheralle vuoteen 1971 saakka. Juntan kaaduttua Tzannetákis alkoi osallistua politiikkaan. Politiikassa hän toimi Uusi demokratia -puolueessa.


title: Tzannís Tzannetákis

text: Tzannetákis valittiin Kreikan parlamenttiin ensimmäisen kerran vuonna 1977, ja hän toimi parlamentaarikkona vuoteen 2007. Vuosina 1980–1981 hän toimi julkisten töiden ministerinä. Tzannetákiksesta tuli pääministeri vuonna 1989. Hän toimi samalla myös ulkoministerinä ja turismiministerinä.


title: Ioánnis Grívas

text: Ioánnis Grívas (, 23. helmikuuta 1923 Káto Tithoréa, Kreikka – 27. marraskuuta 2016 Ateena, Kreikka) oli kreikkalainen juristi. Hän toimi virkaatekevänä Kreikan pääministerinä 12. lokakuuta 1989 – 23. marraskuuta 1989.


title: Ioánnis Grívas

text: Grívas syntyi keskisen Kreikan Káto Tithoréassa vuonna 1923. Hän opiskeli oikeustiedettä Ateenan yliopistossa ja toimi tämän jälkeen tuomarina. Hänestä tuli Kreikan korkeimman oikeuden puheenjohtaja vuonna 1989.


title: Ioánnis Grívas

text: Grívaksesta tuli virkansa ansiosta virkaatekevä pääministeri lokakuussa 1989 Tzannís Tzannetákiksen johtaman hallituksen erottua. Grívaksen hallitus johti maan marraskuun 1989 parlamenttivaaleihin.


title: Xenofón Zolótas

text: Xenofón Zolótas (, 26. huhtikuuta 1904 Ateena, Kreikka – 10. kesäkuuta 2004 Ateena, Kreikka) oli kreikkalainen ekonomi ja poliitikko. Hän toimi Kreikan pääministerinä 23. marraskuuta 1989 – 11. huhtikuuta 1990.


title: Xenofón Zolótas

text: Zolótas syntyi Ateenassa ja opiskeli oikeustiedettä Ateenan ja Leipzigin yliopistoissa sekä taloustiedettä Pariisissa. Hän jatkoi opintojaan Englannissa. Vuodesta 1931 Zolótas opetti poliittista taloustiedettä Ateenan yliopistossa.


title: Xenofón Zolótas

text: Zolótas toimi Kreikan pankin johtajana 1944–1945, 1955–1967 ja 1974–1981. Hän toimi myös muun muassa Kansainvälisessä valuuttarahastossa. Politiikassa Zolótas oli sitoutumaton. Hän toimi ministerinä ensimmäisen kerran vuodesta 1952 ja johti Zolótaksen hallitusta 1989–1990.


title: Xenofón Zolótas

text: Zolótas oli Ateenan akatemian jäsen vuodesta 1965. Hän kirjoitti useita teoksia talouden alalta. Zolótas eli 100-vuotiaaksi ja kuoli vuonna 2004.


title: Kuninkuusravit 2019

text: Kuninkuusravit 2019 ovat 88. Kuninkuusravit, jotka järjestetään Lahdessa Jokimaan raviradalla 2.–4. elokuuta 2019. Kyseessä ovat 13. Lahdessa järjestettävät Kuninkuusravit. Vuosina 1924–1930 sekä 1946, 1958 ja 1974 kilpailupaikkana oli Lahden vanha ravirata, ja vuosina 1987 ja 2003 Kuninkuusravit on pidetty Jokimaalla.


title: Kuninkuusravit 2019

text: Suomen Hippos myönsi vuoden 2019 Kuninkuusravit Lahdelle marraskuussa 2016. Tuolloin jaettiin vuosien 2019–2021 Kuninkuusravit, joista Lahden lisäksi kilpailivat Seinäjoen, Forssan ja Kajaanin raviradat sekä Kauhavan PowerPark. Kajaanin ja PowerParkin hakemusten hylkäysten jälkeen vuoden 2019 Kuninkuusravit myönnettiin Lahdelle, 2020 Seinäjoelle ja 2021 Forssalle.


title: Vasilikí Thánou

text: Vasilikí Thánou-Christofílou (, 1. heinäkuuta 1950 Chalkída, Kreikka) on kreikkalainen juristi ja tuomari. Hän toimi virkaatekevänä Kreikan pääministerinä 27. elokuuta 2015 – 21. syyskuuta 2015. Thánou oli Kreikan historian ensimmäinen naispääministeri.


title: Vasilikí Thánou

text: Thánou syntyi Chalkídassa Euboialla vuonna 1950. Hän opiskeli oikeustiedettä Ateenan yliopistossa sekä Panthéon-Assas'ssa (Pariisin II yliopisto), ja aloitti tuomarina vuonna 1975. Thánou aloitti syyttäjänviraston päällikkönä vuonna 2005 ja Kreikan korkeimman oikeuden ("Áreios Págos") tuomarina vuonna 2008. Hän on myös opettanut oikeustiedettä.


title: Vasilikí Thánou

text: Thánou nousi korkeimman oikeuden varapuheenjohtajaksi vuonna 2014 ja puheenjohtajaksi vuonna 2015. Hänestä tuli virkansa perusteella virkaatekevä pääministeri 27. elokuuta 2015 Aléxis Tsípraksen johtaman hallituksen erottua, syyskuun parlamenttivaaleja ja uuden hallituksen muodostamista odotettaessa. Tsípras jatkoi pääministerinä Thánoun jälkeen.


title: Miesten Superpesiksen kausi 2018

text: Superpesiksen kausi 2018 oli Suomen pesäpallon pääsarjan Superpesiksen 29. kausi. Kauteen osallistui 14 joukkuetta.


title: Miesten Superpesiksen kausi 2018

text: Suomenmestaruuden voitti ensimmäistä kertaa Joensuun Maila häviämättä pudotuspeleissä yhtäkään ottelua, hopeaa voitti Kouvolan Pallonlyöjät. Pronssia voitti Vimpelin Veto kaatamalla Sotkamon Jymyn voitoin 2-0, samalla päättyi Sotkamon Jymyn 18 mitalin mitaliputki.


title: Miesten Superpesiksen kausi 2018

text: Runkosarjan viimeiseksi jäänyt Oulun Lippo putoaa suoraan Ykköspesikseen, myös sarjakarsinnat hävinnyt Haminan Palloilijat putoaa Ykköspesikseen. Superpesikseen nousee Ykköspesiksen runkosarjan voittaja Kempeleen Kiri ja sarjakarsinnat voittanut Siilinjärven Pesis.


title: Miesten Superpesiksen kausi 2018

text: Kaudella televisioinnista vastasi Nelonen Median maksulliset Ruutu-kanavat ja Ruutu palvelu.


title: Nikólaos Mántzaros

text: Nikólaos Chalikiópoulos Mántzaros (, , 26. lokakuuta 1795 Korfu – 12. huhtikuuta 1872) oli italialais-kreikkalainen säveltäjä, joka edusti niin kutsuttua joonialaista koulukuntaa. Hänet tunnetaan ennen kaikkea Kreikan ja Kyproksen kansallislauluna toimivan Dionýsios Solomóksen runon ”Ýmnos eis tin Eleftherían” (”Hymni vapaudelle”) säveltäjänä.


title: Nikólaos Mántzaros

text: Mántzaros syntyi Jooniansaariin kuuluvalla Korfun saarella italialais-kreikkalaiseen varakkaaseen aatelissukuun. Hän opiskeli musiikkia Korfulla, tutustui italialaiseen ja klassiseen musiikkiin ja julkaisi ensimmäisiä sävellyksiään vuonna 1815. Mántzaros avioitui 18-vuotiaana herttua Antónios Ioustiniániksen tyttären Mariánnan kanssa, ja he saivat kolme tytärtä ja kaksi poikaa.


title: Nikólaos Mántzaros

text: Mántzaros siirtyi vuonna 1819 Italiaan, missä hän toimi muun muassa Milanossa sekä Napolin kuninkaallisessa konservatoriossa. Hän asettui pysyvästi Korfulle vuonna 1826 kehittääkseen kotimaansa musiikinopetusta. Vuonna 1840 hän perusti Korfun filharmonisen seuran, ja samalla häntä pidetään koko joonialaisen musiikkikoulukunnan isänä. Mántzaros oli samoin Korfulla toimineen runoilija Solomóksen ystävä ja sävelsi useita tämän runoja.


title: Nikólaos Mántzaros

text: Mántzaros joutui koomaan 29. maaliskuuta 1872 ja kuoli lopulta 12. huhtikuuta samana vuonna.


title: Nikólaos Mántzaros

text: SävellyksiäKirjalliset teokset


title: Anne-Marie

text: Anne-Marie Rose Nicholson (s. 7. huhtikuuta 1991 East Tilbury, Essex) on englantilainen laulaja-lauluntekijä, joka tunnetaan parhaiten taiteilijanimellä Anne-Marie. Hänen esikoisalbumi "Speak Your Mind" julkaistiin huhtikuussa 2018. Anne-Marie on julkaissut useita singlejä jotka ovat nousseet Britannian singlelistalle.


title: Anne-Marie

text: Vuonna 2016 Anne-Marie valittiin ”MTV Brand New” -artistiksi.


title: Anne-Marie

text: Anne-Marie on harrastanut Shōtōkania yhdeksänvuotiaasta lähtien. Karatessa hän on voittanut FSKA:n ("Funakoshi Shotokan Karate Association") maailmanmestaruuskisoista kolme kultamitalia ja TKFGB:n ("Traditional Karate-Do Federation of Great Britain") kansainvälisistä kisoista yhden kultamitalin.


title: Anne-Marie

text: Vuonna 2013 Anne-Marie julkaisi ensimmäisen “Summer Girl” -nimisen demon Rocket Recordsin alaisuudessa. Tuon jälkeen hän paikkasi Rudimental–yhtyeestä lähtenyttä laulajaa esiintymällä neljällä raidalla vuonna 2016 julkaistulla "We the Generation"–albumilla. Hän kierteli keikoilla Rudimentalin mukana kaksi vuotta.


title: Anne-Marie

text: Kesäkuussa 2015 Anne-Marie julkaisi ensimmäisen EP-levynsä nimeltä "Karate". Saman vuoden marraskuussa julkaistu ”Do It Right” kappale nousi Britannian singlelistalla sijalle 90.


title: Anne-Marie

text: Esikoisalbumi "Speak Your Mind" julkaistiin 27. huhtikuuta 2018 Major Tomin ja Asylum Recordsin kautta.


title: Dionýsios Solomós

text: Dionýsios Solomós (, 8. huhtikuuta 1798 Zákynthos – 9. helmikuuta 1857 Korfu) oli kreikkalainen runoilija, jota pidetään Kreikan kansallisrunoilijana. Hänen tunnetuin runonsa on Kreikan ja Kyproksen kansallislauluna toimiva ”Ýmnos eis tin Eleftherían” (”Hymni vapaudelle”).


title: Dionýsios Solomós

text: Solomós syntyi Jooniansaariin kuuluvalla Zákynthoksen saarella vuonna 1798. Zákynthos oli tuolloin kuulunut pitkään Venetsialle, mutta siirtynyt juuri Ranskalle. Solomós oli aatelismies Nikólaos Solomóksen ja tämän palvelijattaren Angelikí Níklin avioton lapsi. Nikólaoksen vaimo Marnétta Kákni kuoli vuonna 1802. Isä Nikólaos nai palvelijattarensa vain päivää ennen kuolemaansa 27. helmikuuta 1807 tehdäkseen Dionýsioksesta ja tämän veljestä Dimítrioksesta lailliset perijänsä.


title: Dionýsios Solomós

text:
Solomós opiskeli ensin Zákynthoksella ja sitten Italiassa, ensin Venetsiassa ja Cremonassa ja sitten oikeustiedettä Pavian yliopistossa vuosina 1815–1817. Italiassa hän tutustui ranskalaiseen ja italialaiseen valistukseen ja alkoi kirjoittaa runoutta italian kielellä.
Solomós palasi Zákynthokselle vuonna 1818 saatuaan opintonsa päätökseen. Saari oli tuolloin Jooniansaarten kulttuurikeskuksia. Solomós alkoi kirjoittaa runoja myös nykykreikaksi. Tämä oli uraauurtavaa, sillä kansankielellä oli tuohon mennessä kirjoitettu vain vähän runoutta, ja myös vaikeaa, sillä Solomóksen kreikantaidot olivat vielä heikot. Solomós alkoi tutkia perinteisiä kreikkalaisia kansankielisiä lauluja sekä kreetalaista kirjallisuutta, joita piti parhaina lähteinä kansan käyttämään kieleen.


title: Dionýsios Solomós

text: Solomós sai merkittävää kannustusta myöhemmin pääministeriksi nousseelta Spyrídon Trikoúpikselta, joka rohkaisi nuorukaista ”ottamaan paikan Kreikan Parnassokselta, joka oli vielä vailla omaa Danteaan”. Solomóksen ensimmäinen merkittävä runo oli ”Ýmnos eis tin Eleftherían” (”Hymni vapaudelle”). Se valmistui vuonna 1823 ja julkaistiin Kreikassa seuraavana vuonna ja Pariisissa vuonna 1825.


title: Dionýsios Solomós

text: Vuonna 1828 Solomós päätyi veljensä Dimítrioksen kanssa kiistoihin perinnöstä ja muutti tämän vuoksi Korfulle, joka oli myös merkittävä kulttuurikeskus. Siellä hän opiskeli saksalaisen romantiikan filosofiaa ja runoutta. Solomóksen kypsimpänä kautena pidetään aikaa vuodesta 1833 lähtien. Samoihin aikoihin Solomós päätyi jälleen perintökiistoihin, tällä kertaa äitinsä ja tämän pojan eli velipuolensa Ioánnis Leontarákiksen kanssa, sillä Leontarákis väitti myös olevansa Solomóksen isän Nikólaoksen poika. Vuonna 1847 Solomós alkoi kirjoittaa jälleen italiaksi.


title: Dionýsios Solomós

text: Solomóksen terveys alkoi heikentyä vuonna 1851. Hän kuoli Korfulla vuonna 1857. Hänen ruumiinsa siirrettiin Zákynthokselle vuonna 1865 ja haudattiin Zákynthoksen kaupunkiin.


title: Dionýsios Solomós

text: Solomósta pidetään nykykreikkalaisen runouden luojana. Hän käytti runoudessaan perinteistä kreikkalaista runoutta ja kirjoitti ne nykykreikan kansankielellä ("dimotikí"), josta ajan kuluessa tuli Kreikan "de facto" kielimuoto. Tämä oli Solomókselta tietoinen valinta, sillä hän hylkäsi aikakaudelle tyypillisen arkaisoivan kielen ("katharévousa") käytön ja muun klassisen kreikan jäljittelyn.


title: Dionýsios Solomós

text: Runo ”Ýmnos eis tin Eleftherían” sai vaikutteita Kreikan vapaussodasta. Sen kaksi ensimmäistä säkeistöä valittiin Kreikan kansallislauluksi, ja se toimii nykyisin myös Kyproksen kansallislauluna. Sen on säveltänyt Nikólaos Mántzaros. Runo ”Eléftheroi Poliorkiménoi” (”Vapaat piiritettynä”) sai vaikutteita Mesolóngin piirityksestä 1825–1826. Kolmas merkittävä runo on kreetalaista tyyliä edustava ”O Kritikós” (”Kreetalainen”).


title: Dionýsios Solomós

text: Solomóksen merkittävimpiä runoja ovat:


title: Dionýsios Solomós

text: Italiankielinen varhaistuotantoKreikankielinen varhaistuotantoKreikankielinen kypsä ja myöhäiskausiKreikankieliset satiiritItaliankielinen myöhäiskausiSolomósta pidetään ansioidensa vuoksi Kreikan kansallisrunoilijana.


title: Dionýsios Solomós

text: Solomóksen kuva oli Kreikan 20 drakman kolikossa vuosina 1990–2001. Hänen mukaansa on nimetty Zákynthoksen kansainvälinen lentoasema ”Dionýsios Solomós”.


title: Urheiluvuosi 1962

text: Urheiluvuosi 1962 käsittelee vuoden 1962 merkittäviä uutisia ja tapahtumia urheilussa.


title: Adulis

text: Adulis ( tai "Adoulis") on historiallinen ja arkeologinen rauniokaupunki Pohjoisella Punaisenmeren alueella nykyisessä Eritreassa, Punaisenmeren länsirannikolla. Kreikkalaisten perustama ja sittemmin Aksumin valtakuntaan kuulunut kaupunki oli aikanaan tärkeä Punaisenmeren kauppakeskus.


title: Punainen mylly (täsmennyssivu)

text: Punainen mylly voi viitata johonkin seuraavista:


title: Saint-Goazec

text: Saint-Goazec on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella.


title: Saint-Goazec

text: Kunnan nähtävyyksiä on linna "Château de Trévarez". Sen rakennutti paikallinen poliitikko James de Kerjégu, joka kuitenkin kuoli vuonna 1908 ennen ylellisen linnan valmistumista. Linna tuhoutui pahoin toisessa maailmansodassa, mutta se on entisöity puutarhoineen.


title: Kirk Whalum

text: Kirk Whalum (s. 11. heinäkuuta 1958 Memphis, Yhdysvallat) on yhdysvaltalainen jazz-saksofonisti ja lauluntekijä. Whalum tunnetaan varsinkin gospel-musiikistaan. Whalum on voittanut yhteensä 12 Grammya.


title: Pets (yhtye)

text: Pets oli 2000-luvun taitteessa toiminut suomalainen pop-duo, jonka muodostivat Tiina Nummenmaa (o.s. Häkämies) ja Sini Koponen (o.s. Laisma). Duon ainoaksi jäänyt albumi on vuonna 1999 julkaistu "Da Di Dam."


title: Pets (yhtye)

text: Tyylillisesti Petsin esikuvana olivat ruotsalaiset Graafin sisarukset. Pets keikkaili aktiivisesti noin kolme vuotta, minkä jälkeen Nummenmaa ja Koponen vetäytyivät julkisuudesta.


title: Pets (yhtye)

text: Petsin kappaleesta "Run Baby Run" on tehty musiikkivideo.


title: Urheiluvuosi 1958

text: Urheiluvuosi 1958 käsittelee vuoden 1958 merkittäviä uutisia ja tapahtumia urheilussa.


title: Châteauneuf-du-Faou

text: Châteauneuf-du-Faou on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella.


title: Châteauneuf-du-Faou

text: Les Nabis -ryhmän perustaja taidemaalari Paul Sérusier muutti kaupunkiin vuonna 1893 ja asui siellä kuolemaansa saakka vuoteen 1921. Hänen talonsa on edelleen nähtävissä kadulla, joka on nimetty hänen mukaansa. Chateauneuf du Faou on myös entisen ranskalaisen jalkapalloilijan Raymond Keruzorén syntymäpaikka.


title: Mustat ja punaiset vuodet

text: Mustat ja punaiset vuodet on Liisa Vuoriston käsikirjoittama ja Eila Arjoman ohjaama kymmenosainen television minisarja vuodelta 1973. Mustavalkoinen, Yleisradion tuottama sarja seuraa suomalaisen yhteiskunnan vastakkainasettelua 1930-luvulta 1970-luvulla tamperelaisen metallimies Jokisen ja varakkaan vuokraisäntä Korpelan perheiden sekä muiden Pispalan asukkaiden näkökulmasta.


title: Mustat ja punaiset vuodet

text: Jokainen jakso sijoittuu eri vuodelle: ensimmäinen jakso kieltolain päättymiseen 1932, toinen talvisodan alkamisvuoteen 1939, kolmas vuoteen 1943, neljäs vuoteen 1945, viides vuoteen 1950, kuudes yleislakkovuoteen 1956, seitsemäs laskukauden vuoteen 1962, kahdeksas vuoteen 1966, yhdeksäs vuoteen 1968 ja viimeinen jakso ensiesitysajankohdan nykyaikaan, vuoteen 1973.


title: Mustat ja punaiset vuodet

text: "Mustat ja punaiset vuodet" oli viimeinen pitkä televisiosarja, jonka Yleisradio toteutti mustavalkoisena, vaikka väritelevisiolähetykset oli Suomessa aloitettu 1970-luvun taitteessa. Tosin sarjan viimeinen jakso oli tarkoitus kuvata värifilmille.


title: Mustat ja punaiset vuodet

text: Sarja on esitetty televisiossa ensiesityksen 1973 jälkeen myös 1985 ja 1996. Sen kaikki jaksot julkaistiin marraskuussa 2017 pysyvästi Yle Areenasta katsottaviksi.


title: Mustat ja punaiset vuodet

text: Jokisen perheeseen kuuluu isä Taavi Aleksanteri Jokinen (s. 15.9.1901), äiti Elli Maria (s. 9.6.1904) sekä tyttäret Sirkka Maria (s. 16.3.1924) ja Hilkka Anneli (s. 27.7.1927). Perheen kuopus Olavi syntyy 1930-luvun pulavuosina. Myöhemmin seurataan myös Sirkan ja Olavin perheiden elämää, Hilkka muuttaa aikanaan Helsinkiin ja jää sivuhahmoksi.


title: Mustat ja punaiset vuodet

text: Ville Korpela ja hänen puolisonsa ovat keski-ikäinen aviopari, joilla on poika Pauli, joka tuonnempana avioituu Sirkan kanssa. Tildan mukaan Korpelat ovat olleet valkokaulusköyhälistöä ja vaurastuneet kieltolain aikana viinaa myymällä. Sarjan alkutilanteessa kieltolaki on juuri päättynyt. Olavi rakastuu 1950-luvulla Korpelan isännän serkun tyttäreen Liisaan.


title: Mustat ja punaiset vuodet

text: Rimmisen Artturi on äärivasemmistolainen, hänellä on vaimo Helmi sekä poika Seppo ja tytär Kyllikki. Artturin kautta tuodaan esiin kommunistien hankalaa asemaa toisen maailmansodan aikana, ja vuoden 1956 yleislakosta kertovassa jaksossa hänen roolinsa nousee keskeiseksi.


title: Mustat ja punaiset vuodet

text: Neiti Tilda Lundberg (s. 23.5.1898 Hämeenkyrö) on tavan nainen ja ahkera työihminen. Hän elää susiparina hieman saamattoman Kustaa Strandbergin kanssa. Tildalla on poika Pertti, joka kaatuu jatkosodassa.


title: Mustat ja punaiset vuodet

text: Jokisten tyttäriä näyttelevät ensimmäisessä jaksossa Minna Rosengren ja Birgitta Lehmus. Minna Aro ja Katja Salminen näyttelevät heitä toisesta jaksosta alkaen eli teinitytöistä aina sarjan loppuun asti, jolloin he ovat lähes 50-vuotiaita rouvia. Olavia pikkupoikana näyttelee Marko Rosengren.


title: Kuninkuusravit 2020

text: Kuninkuusravit 2020 ovat 89. Kuninkuusravit, jotka järjestetään Seinäjoella heinä–elokuussa 2020. Kyseessä ovat kahdeksannet paikkakunnalla järjestettävät Kuninkuusravit. Edellisen kerran Seinäjoella kilpailtiin vuonna 2005.


title: Kuninkuusravit 2020

text: Suomen Hippos myönsi vuoden 2020 Kuninkuusravit Seinäjoelle marraskuussa 2016. Tuolloin jaettiin vuosien 2019–2021 Kuninkuusravit, joista Seinäjoen lisäksi kilpailivat Lahden, Forssan ja Kajaanin raviradat sekä Kauhavan PowerPark. Kajaanin ja PowerParkin hakemusten hylkäysten jälkeen vuoden 2019 Kuninkuusravit myönnettiin Lahdelle, 2020 Seinäjoelle ja 2021 Forssalle.


title: Sölve Andreasson

text: Sölve Andreasson (s. 7. syyskuuta 1937) on ruotsalainen uransa lopettanut kartanlukija. Hän aloitti uransa vuonna 1966 ruotsalaisen Tom Tranan kartanlukijana. Pari kilpaili Ruotsin sarjan lisäksi valikoiduissa EM-sarjan osakilpailuissa ja vuodesta 1968 ajetuissa autonvalmistajien MM-sarjan osakilpailuissa. Tranan lopetellessa uraansa vuoden 1970 jälkeen Andreasson ajoi vuoden 1971 Suurajoissa ja RAC-rallissa Per Eklundin kartanlukijana.


title: Sölve Andreasson

text: Vuodesta 1972 alkaen Andreasson toimi myös valmistajien MM-sarjaan kuuluneissa ralleissa Simo Lampisen kartanlukijana Lancialla. Vuosina 1973-1975 Andreasson kilpaili vain muutamassa rallissa palatakseen Lampisen kartanlukijaksi kaudelle 1977. Kauden jälkeen Andreasson kilpaili vain kahdessa MM-rallissa Lampisen ja Bror Danielssonin kartanlukijana. Kauden 1980 Akropolis-rallin jälkeen Andreasson lopetti kartanlukijan uransa mutta teki vielä paluun Lähi-idän rallimestaruussarjaan 1986 Mohammed bin Sulayemin kartanlukijana.


title: Kuninkuusravit 2021

text: Kuninkuusravit 2021 ovat 90. Kuninkuusravit, jotka järjestetään Forssassa Pilvenmäen raviradalla heinä–elokuussa 2021. Kyseessä ovat neljännet paikkakunnalla järjestettävät Kuninkuusravit. Edellisen kerran Forssassa kilpailtiin vuonna 2006.


title: Kuninkuusravit 2021

text: Suomen Hippos myönsi vuoden 2021 Kuninkuusravit Forssalle marraskuussa 2016. Tuolloin jaettiin vuosien 2019–2021 Kuninkuusravit, joista Forssan lisäksi kilpailivat Seinäjoen, Lahden ja Kajaanin raviradat sekä Kauhavan PowerPark. Kajaanin ja PowerParkin hakemusten hylkäysten jälkeen vuoden 2019 Kuninkuusravit myönnettiin Lahdelle, 2020 Seinäjoelle ja 2021 Forssalle.


title: Urheiluvuosi 1954

text: Urheiluvuosi 1954 käsittelee vuoden 1954 merkittäviä uutisia ja tapahtumia urheilussa.


title: Margarita Robles

text: María Margarita Robles Fernández (s. 10. marraskuuta 1956) on espanjalainen poliitikko. Hän on Espanjan puolustusministeri kesäkuusta 2018 alkaen.


title: Margarita Robles

text: Robles on suorittanut oikeustieteen tutkinnon Barcelonan yliopistossa.


title: Margarita Robles

text: Roblesille myönnettiin San Raimundo de Peñafortin ritarikunnan suurristi vuonna 2013.


title: Maximalism

text: Maximalism on Amaranthen neljäs studioalbumi, joka julkaistiin 21. lokakuuta 2016. Albumi oli vokalisti Jake E:n viimeinen yhtyeessä.


title: Mercedes-Benz Stadium

text: Mercedes-Benz Stadium on monikäyttöinen stadion, joka sijaitsee Atlantassa, Georgiassa. Stadionia käytetään erityisesti amerikkalaiseen jalkapalloon ja jalkapalloon. Atlantalaiset Atlanta Falcons ja Atlanta United FC pelaavat kotiottelunsa stadionilla. Mercedes-Benz Stadium avattiin 26. elokuuta 2017. Stadionilla pelataan Super Bowl LIII.


title: Ron

text:
Ron on etunimi, jolla on kaksi eri alkuperää. Englanninkielisenä miehen nimenä se on syntynyt Ronald-nimen lyhentymänä. Toisaalta nimi johtuu heprean kielen "iloa" tai "laulua" tarkoittavasta sanasta "ron" (רוֹן), ja esiintyy Israelissa sekä miehen että naisen etunimenä.
Suomessa Ron on Väestörekisterikeskuksen tietojen mukaan annettu syyskuuhun 2018 mennessä nieksi hieman yli 240 henkilölle. Vuodesta 2020 lähtien Ronin nimipäivä on suomenruotsalaisen kalenterin mukaan 5. syyskuuta, joka ennestäänkin on muun muassa Ronaldin nimipäivä.


title: Châteauneuf

text: Châteauneuf ("Uusi linna") on usean Ranskan kunnan nimi:


title: Kun syksy saapuu Helsinkiin

text: Kun syksy saapuu Helsinkiin on Valto Laitisen säveltämä ja Ulla Sandqvistin sanoittama musiikkikappale, jonka ensimmäinen levyttäjä oli Maynie Sirén vuonna 1957. Sen ovat levylle laulaneet myös Iris Keinänen 1972, Eino Grön 1990, Eija Ahvo 1991 ja Anneli Saaristo 1995. Vuonna 1970 Pentti Lasanen lauloi sen Yleisradion kantanauhalle George de Godzinskyn johtaman Radion viihdeorkesterin säestyksellä. Lisäksi suomalaiseksi jazzstandardiksi muodostuneesta sävelmästä on tehty instrumentaalilevytyksiä.


title: Kun syksy saapuu Helsinkiin

text: Valto Laitisen kertoman mukaan Toivo Kärki kehotti häntä sovittamaan sävelmän tangoksi, jotta se menisi kaupaksi.


title: Kun syksy saapuu Helsinkiin

text: Ulla Sandqvistin sanoituksen lisäksi sävelmän ovat sanoittaneet suomeksi Raimo Inkinen ja englanniksi Margaret Russell nimellä ”September Souvenir”. Nämä tekstit on julkaistu laulun nuottijulkaisussa vuonna 1973 sekä "Suuren toivelaulukirjan" osassa 9 vuonna 1991. Niitä ei ilmeisesti ole levytetty.


title: I Sat by the Ocean

text: I Sat by the Ocean on yhdysvaltalaisen rockyhtye Queens of the Stone Agen kappale, joka julkaistiin toisena singlenä yhtyeen kuudennelta albumilta "...Like Clockwork" 6. elokuuta 2013. Kappale on Josh Hommen, Troy Van Leeuwenin, Dean Fertitan ja Michael Shumanin kirjoittama ja tuottama.


title: I Sat by the Ocean

text: ”I Sat by the Ocean” ei yltänyt Britannian singlelistalle, eikä kotimaassaan Billboard Hot 100 -listalle.


title: The Way You Used to Do

text: The Way You Used to Do on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen seitsemänneltä albumilta "Villains" 15. kesäkuuta 2017. Kappale on Josh Hommen, Troy Van Leeuwenin, Dean Fertitan ja Michael Shumanin kirjoittama ja sen on tuottanut brittiläinen Mark Ronson. Kappaleelle kuvattiin aiempien singlejen tapaan musiikkivideo, joka julkaistiin videopalvelu YouTubessa saman vuoden marraskuussa.


title: The Way You Used to Do

text: ”The Way You Used to Do” ei yltänyt Britannian singlelistalle.


title: Niobe (1913)

text: Niobe oli Reichsmarinen purjekoululaiva, jolla koulutettiin merikadetteja ja aliupseereita. Alus upposi 26. heinäkuuta 1932 äkillisessä myrskyssä, jolloin 69 aluksella ollutta sai surmansa.


title: Niobe (1913)

text: Alus valmistui nelimastoisena kuunarina "Morten Jensininä" Tanskassa Fredrikshavnin telakalla vuonna 1913. Aluksen alkuperäisenä omistajana oli F. L. Knakkergaard, kunnes se myytiin 1916 Norjaan. Alus sai samalla uuden nimen "Tyholm".


title: Niobe (1913)

text: Saksan keisarikunnan laivaston sukellusvene "SMS UB-41" valtasi aluksen, joka kuljetti puutavaraa Norjasta Britteinsaarille. Alus myytiin Saksassa. Se vaihtoi omistajaa ja nimeä useaan otteeseen ollen muun muassa "Aldebaran", "Niobe" ja "Schwalbe", kunnes laivasto lunasti aluksen 1922. Alus muutettiin kolmimastoiseksi parkiksi ja nimettiin "Niobeksi".


title: Niobe (1913)

text: Alus upposi 26. heinäkuuta 1932 lähellä Fehmaria vieden mukanaan 69 aluksella ollutta. Lähellä ollut rahtialus "SS Theresia L. M. Russ" pelasti 40 henkeä mukaan lukien "Nioben" päällikkö. Hylky nostettiin 21. elokuuta 1932 ja se hinattiin Kieliin tutkittavaksi. Aluksella olleet ruumiit haudattiin. Hylky upotettiin seremoniallisesti 18. syyskuuta 1933 "Jaguarin" torpedoimana.


title: Juupajoki (täsmennyssivu)

text: Juupajoki voi tarkoittaa seuraavia


title: Suomi–Ruotsi-maaottelu 1927

text:
Suomi–Ruotsi-maaottelu 1927 käytiin Tukholmassa. Vain miehet kilpailivat.
Lajivoittaja ja tulokset (S=Suomi ja R=Ruotsi)


title: Suomi–Ruotsi-maaottelu 1927

text:
Lisätietoa:
Lähteet


title: Richard Jomshof

text: Richard Jomshof, ent. "Lohikoski", (s. 6. heinäkuuta 1969 Helsingborg) on ruotsalainen poliitikko. Hän on toiminut valtiopäiväedustajana vuodesta 2010 ja ruotsidemokraattien puoluesihteerinä vuodesta 2015.


title: Richard Jomshof

text:
Jomshof liittyi ruotsidemokraatteihin vuonna 1999 ja aloitti täysipäiväisen poliitikonuransa vuonna 2006. Sitä ennen hän oli työskennellyt historian, maantieteen, psykologian ja yhteiskuntaopin opettajana. Jomshof on koulutukseltaan "SO-lärare". Hänellä on takanaan myös ura muusikkona, Elegant Machinery -nimisen syntikkapopyhtyeen kosketinsoittajana.
Jomshof ystävystyi opiskeluaikanaan 1990-luvun lopulla Mattias Karlssonin, Björn Söderin ja Jimmie Åkessonin kanssa. He kaikki nousivat sittemmin keskeisiin asemiin ruotsidemokraateissa ja heistä on käytetty yhteisnimeä ”neljän jengi” (). Jomshof toimi valtaosan 2000-luvun ensimmäisestä vuosikymmenestä ruotsidemokraattien puoluelehden "SD-kurirenin" päätoimittajana. Hän on toiminut myös Karlskronan kunnanvaltuuston jäsenenä vuosina 2002–2010, kunnanhallituksen jäsenenä vuosina 2006–2010 ja Blekingen läänin maakäräjien sekä maakäräjähallituksen jäsenenä vuosina 2006–2010.


title: Richard Jomshof

text: Jomshof valittiin Ruotsin valtiopäiville ensimmäisen kerran syyskuun 2010 vaaleissa. Hän edustaa Blekingen läänin vaalipiiriä. Hän on toiminut varsinaisena jäsenenä valtiopäivien koulutusvaliokunnassa lokakuusta 2010 marraskuuhun 2012, oikeusvaliokunnassa marraskuusta 2012 syyskuuhun 2014 ja sotavaltuuskunnassa lokakuusta 2014. Hän on ollut myös Pohjoismaiden neuvoston Ruotsin valtuuskunnan jäsen lokakuusta 2014 huhtikuuhun 2016 ja uudelleen syyskuusta 2017.


title: Richard Jomshof

text: Ruotsidemokraattien puoluehallitus valitsi Jomshofin puolueen uudeksi puoluesihteeriksi 26. tammikuuta 2015 ja hän aloitti tehtävässä tasan kuukausi myöhemmin. Hänen edeltäjänsä oli Björn Söder, joka oli vähän ennen väistymistään puoluesihteerin tehtävästä herättänyt kohua lausunnoillaan Ruotsin kansallisista vähemmistöistä. Henkilövaihdoksen jälkeen puoluesihteerin tehtävänkuva muuttui aiempaa viestintäpainotteisemmaksi.


title: Richard Jomshof

text: Richard Jomshofilla on ruotsinsuomalainen tausta isänsä puolelta. Hänen alkuperäinen sukunimensä oli Lohikoski, mutta vanhempiensa avioeron jälkeen hänen sukunimekseen tuli Johansson. Jomshof hän on ollut vuodesta 1999.


title: Richard Jomshof

text: Jomshof on naimisissa ja hänellä on kaksi poikaa. Perhe asuu Karlskronan Sturkössä.


title: Apostolien teot, 16. luku

text: Apostolien tekojen 16. luku on kristillisen Raamatun luku Uuden testamentissa. Se kertoo Paavalin toisesta lähetyssaarnaajamatkasta, jonka hän teki yhdessä Silaan ja Timoteuksen kanssa. Apostolien tekojen kirja, joka sisältää tämän luvun, on anonyymi, mutta varhainen kristillinen perinteen mukaan evankelista Luukas on laatinut sekä tämän kirjan että Evankeliumin Luukkaan mukaan. Varmuutta siitä ei kuitenkaan ole, sillä ensimmäisen maininnan siitä esittää kirkkoisä Eirenaios 100-luvulla. Itse asiassa kirjoittajan henkilöllisyys on varsin epäselvä.


title: Apostolien teot, 16. luku

text: Alkuperäinen teksti on kirjoitettu koinee-kreikaksi, ja se on jaettu 40 jakeeseen. Joitakin kaikkein vanhimpia käsikirjoituksia, jotka sisältävät Apostolin tekojen 16. luvun ovat:Tässä luvussa mainitaan seuraavat paikat (esiintymisjärjestyksessä):Toinen Paavalin lähetysmatka tapahtui n. 49 jKr..


title: Apostolien teot, 16. luku

text: Tämä luku voidaan ryhmitellä:Jakeet 9-10 tallentavat näyn, jossa Paavalin on sanottu nähneen makedonialaisen miehen pyytämässä häneltä: "Tule meren yli Makedoniaan ja auta meitä". Katkelmassa kerrotaan, että Paavali ja hänen seuralaisensa vastasivat välittömästi kutsuun. Katkelmassa katsotaan toistavan Joosuan kirjan jaetta 10:6, jossa Gibeonin miehet lähettivät sanan Joosualle: "... tule meidän luoksemme nopeasti, pelasta meidät ja auta meitä".


title: Eesti Kirjameeste Selts

text: Eesti Kirjameeste Selts on Tartossa vuosina 1871–1893 toiminut virolainen kirjallisuus- ja kansanvalistusseura. Päätös seuran perustamisesta syntyi Viron ensimmäisillä laulujuhlilla, joita vietettiin Tartossa 1869 Viron kansan vapautuksen 50-vuotispäivän johdosta. Seuran kukoistusaikaa olivat sen kymmenen ensi vuotta, jolloin sen esimiehenä sekä elähdyttävänä ja johtavana sieluna sen toiminnassa oli Otepään kirkkoherra Jakob Hurt.


title: Eesti Kirjameeste Selts

text: Hurtin aikana seura julkaisi 52 numeroa "Toimituksia", jotka kaikki ovat sisällykseltään arvokkaita ja joista monet käsittelevät aiheita, joita ei ollut käsitelty viroksi ennen, kuten Hurtin kansanrunokokoelma "Vana kannel", M. J. Eisenin "Eesti luuletused" ('Virolaiset runot'), Pärnun novellit, historian, maantiedon, fysiikan, matematiikan, geometrian sekä suomen, saksan ja venäjän kielten oppikirjat. Vuodesta 1873 alkaen ilmestyi vuosittain "Aastaraamat" (vuosikirja), joka sisälsi seuran kokousten pöytäkirjat ja selostuksia niissä pidetyistä esitelmistä. Niissä oli joko yleishyödyllistä tai kansallista sisältöä, monet viron kieltä koskevia. Kokouksia pidettiin aluksi kahdesti, myöhemmin neljästi vuodessa, ja ne saattoivat kestää kaksikin päivää.


title: Eesti Kirjameeste Selts

text: Virolaisen kansanrunouden kerääminen sekä Viron kansanmurteiden selvittely oli alusta alkaen seuran tärkeimpiä tehtäviä, joihin se myönsi raha-avustustakin. Jo toiminnan ensimmäisen kymmenvuotiskauden lopulla koossa oli arvokas kokoelma erilaista kansanrunoutta, muun muassa noin 3 000 Viron vanhaa laulua, muinaistaruja, tietoja kansan tavoista ja pitämyksistä ynnä muuta. Nuorison koulutuksen tukemiseksi seura jakoi apurahoja Tarton kimnaasin virolaisille oppilaille. Seura perusti kirjaston ja historiallisen aineiston kokoelman, joita se kartutti menestyksellisesti. Jäseniä oli seuraa perustettaessa 43, vuoden 1881 keskivaiheilla 450. Eri puolilla asuvat jäsenet osallistuivat toimiin, joita kansallisen heräämisen aika Virossa synnytti.


title: Eesti Kirjameeste Selts

text: Seuran toiminta sai kuitenkin surullisen käänteen. Seuran varaesimiehen C. R. Jakobsonin "Sakala"-lehdessä (vuodesta 1878) ajama uusi valtiollinen suuntaus sai runsaasti kannatusta mutta herätti myös, varsinkin saksalaismyönteisissä ja kirkollismielisissä piireissä, ankaraa vastustusta. Erimielisyys tunkeutui seuraankin, jossa Hurt oli Jakobsonin suunnan voimakkain vastustaja, varsinkin sen jälkeen kun Jakobson oli alkanut lehdessään arvostella seuraa.


title: Eesti Kirjameeste Selts

text: Hurtin auktoriteetti piti vielä yllä muodollista sopua, mutta kun hän 1881 Pietariin siirtyessään luopui esimiehen tehtävästä, riita puhkesi puoluetaisteluksi. Myös Hurtin takana oleva johtokunta erosi ja ehdotti samalla, että sovun saamiseksi seuran johto uskottaisiin puolueettomiin käsiin. Näin ei käynyt. Enemmistö valitsi esimieheksi Jakobsonin, ja seuraus oli, että noin 50 aktiivisinta jäsentä (muun muassa Hurt, Jannsen, Eisen, Hermann, Kreutzwald, Wiedemann) erosi seurasta. Jakobsonin vahvan persoonan ansiosta seura toimi vielä jonkin aikaa muodollisesti niin, että jäsenluku jopa kaksinkertaistui. Mutta kun Jakobson 1882 yllättäen kuoli, alkoi seuran toiminta hiipua.


title: Eesti Kirjameeste Selts

text: "Toimitusten" sarja jatkui vielä, ja joukossa oli muutamia merkittäviä julkaisuja, esimerkiksi Hermannin kansanlaulut, Kunderin Viron kirjallisuuden historia, Eisenin Kalevalan käännöksen alkuosa sekä muutamia sanakirjoja, mutta enimmäkseen vähäarvoisempaa. "Aastaraamatut" pienenivät, ilmestyivät harvemmin ja lakkasivat 1890 kokonaan. Vuodesta 1887 alkaen seura kuitenkin jakoi vuosittain palkintoja parhaista virolaisista kirjoista, mikä innosti uusia kirjoittajia. Seura oli viimeisen kerran merkittävällä tavalla julkisuudessa, kun se vuonna 1891 järjesti laulujuhlat. Saman vuoden syksynä alkoivat riitaisuudet, joiden vuoksi seuran toiminta päättyi. Riitojen vuoksi seurasta oli erotettu venäläismielisen "Valgus"-lehden toimittaja, joka kostoksi sai seuran kansallista herätystyötä muutenkin karsastavan Venäjän hallituksen epäluuloiseksi, ja 27. huhtikuuta 1893 seura lakkautettiin sisäministerin käskystä.


title: Eesti Kirjameeste Selts

text: Seuran kirjasto (noin 2 000 nidettä) ja historialliset kokoelmat siirtyivät Eesti Ûliöplaste Seltsille, ja kansanrunokokoelmien kartuttaminen uskottiin Hurtin vastuulle. Seuran virolaisen kirjallisuuden edistämiseksi perustama Kreutzwaldin rahasto siirtyi myöhemmin Suomalais-Ugrilaisen Seuran hoitoon.


title: Eesti Kirjameeste Selts

text: Seuran toimintaa jatkaa 1907 perustettu Eesti Kirjanduse Selts.


title: Sterling Yateke

text: Sterling Yateke (s. 15. syyskuuta 1999) on keskiafrikkalainen jalkapalloilija, joka edustaa Veikkausliigassa pelaavaa Turun Palloseuraa. Pelipaikaltaan Yateke on hyökkääjä.


title: Sterling Yateke

text: Yateke harjoitteli kesällä 2018 Rovaniemen Palloseuran kanssa, mutta sopimusta ei syntynyt. Elokuussa 2018 Yateke ja FC TPS solmivat loppukautta koskevan sopimuksen.


title: Sterling Yateke

text: Yateke pelasi ennen Suomeen saapumistaan Kamerunissa ja Keski-Afrikan Tasavallassa. Hän edusti kaudella 2016–2017 Keski-Afrikan Tasavallan liigassa Rèal Combonia, jonka riveissä hän pelasi 23 ottelua ja viimeisteli 15 maalia. Kauden 2017–2018 hän pelasi Kamerunin pääsarjassa Yong Sport of Bamendassa, jossa syntyi 23 ottelussa yhdeksän maalia.


title: Arensnuphis

text: Arensnuphis (myös Arsnuphis tai Harensnuphis) oli muinaisen Egyptin mytologiassa jumala, joka esitettiin yleensä leijonana. Nimi Arensnuphis on kreikankielinen muoto jumalan egyptinkielisestä nimestä Iri-hemes-nefer, joka merkitsee "kaunis kumppani". Jumala on alun perin nuubialainen, ja hänet samaistetaan usein nuubialaiseen Dedun-jumalaan.


title: Montero

text: Montero on muun muassa seuraavien henkilöiden sukunimi:


title: Juupajoki (joki Juupajoella)

text: Juupajoki on Kokemäenjoen vesistön Längelmäveden reittin kuuluva joki Juupajoella Pirkanmaan maakunnassa. Kokemäenjoen vesistön sisällä joki kuuluu Längelmäveden ja Hauhon reittien valuma-alueen (37.7) Leppähampaanjoen valuma-alueeseen (35.75) ja tämän sisällä alajuoksultaan Juupajoen alaosan alueeseen (37.753), jonka laskujokena se on. Joki laskee Leppähampaanjoen leventymänä olevaan Kattilalahteen Juupajoen Salokunnalla. Joen koko valuma-alueen pinta ala on 395,73 km².


title: Juupajoki (joki Juupajoella)

text: Joen yläjuoksun nimenä Juupajoen kunnan keskustaajaman Korkeakosken yläpuolella on Huikonjoki. Tämän valuma-alue Korkeakosken yläpuolella muodostaa Huikonjoen valuma-alueen (37.754).


title: Juupajoki (joki Juupajoella)

text: Huikonjoen latvahaaroja ovat Oriveden Siikajärvestä ja Ruoveden Siikanevalta vesiä tuova Aituanjoki, yläjuoksullaan nimeltään Jouttijoki, sekä Kuivajärvestä Juupajoen ja Ruoveden rajalta alkunsa saava Kuivajärvenoja.


title: Clemmensen-pelkistys

text: Clemmensen-pelkistys on kemiallinen reaktio, jossa sinkin ja elohopean amalgaami pelkistää karbonyyliyhdisteen alkaaniksi happamissa olosuhteissa. Reaktion raportoi ensimmäisen kerran Erik Christian Clemmensen vuonna 1913.


title: Clemmensen-pelkistys

text: Clemmensen-pelkistys soveltuu useille aldehydeille ja ketoneille ja on erityisen käytetty ketonien pelkistämiseen. Konjugoituneet tyydyttymättömät karbonyyliyhdisteet ja dikarbonyyliyhdisteet johtavat usein eri reaktiotuotteiden seoksen muodostumiseen. Happona reaktiossa käytetään usein vetykloridia ja liuottimena tolueenia. Sivutuotteina reaktiossa voi syntyä muun muassa alkoholeja, dioleja ja alkeeneja. Sivutuotteiden muodostumiseen vaikuttaa muun muassa hapon konsentraatio ja sinkin määrä amalgaamissa.


title: Clemmensen-pelkistys

text: Clemmensen-pelkistyksen reaktiomekanismi ei ole täysin selvillä. Usein osana sitä katsotaan olevan jokin organosinkkiyhdiste. Erään mekanismin mukaan sinkki luovuttaa yhden elektronin karbonyyliryhmällä, jolloin muodostuu radikaali. Tämä radikaali hajoaa muodostaen orgaanisen karbenoidin sinkin kanssa. Happo luovuttaa protonin yhdisteelle, jolloin muodostuu alkyylisinkkiyhdiste ja toisen protoninluovutuksen seurauksena muodostuu alkaani.


title: Ultraviolet (Light My Way)

text: ”Ultraviolet (Light My Way)” on irlantilaisen rockyhtye U2:n kappale. Se on kymmenes raita yhtyeen vuoden 1991 studioalbumilla "Achtung Baby". Kappaleen säveltäjiksi on ilmoitettu U2, ja sen sanoittajaksi yhtyeen laulaja Bono. Kappaleen sanoitus kertoo rakkaudesta ja sen aiheuttamasta riippuvuudesta, mutta sen on tulkittu sisältävän myös esimerkiksi hengellisiä ja uskonnollisia viittauksia, kuten viittaus Raamatun Vanhan testamentin Jobin kirjaan.


title: Ultraviolet (Light My Way)

text: Kappaletta ei julkaistu singlenä, mutta se on silti saavuttanut suosion yhtyeen fanien keskuudessa. Se on myös esiintynyt elokuvissa "Klik!" ja "Perhonen lasikuvussa", ja 1990-luvulla se lainasi nimensä eräälle U2:n liikeyrityksistä. U2 on esittänyt ”Ultraviolet (Light My Way):n” konserteissaan harvakseltaan, aina encore-kappaleena. Yhtye on soittanut kappaletta Zoo TV Tour-, U2 360° Tour- ja The Joshua Tree Tour 2017 -kiertueillaan.


title: Ultraviolet (Light My Way)

text: The Killers levytti kappaleesta oman versionsa vuonna 2011 tribuuttialbumille "AHK-toong BAY-bi Covered", jolle eri yhtyeet ja artistit levyttivät omia versioitaan "Achtung Babyn" kappaleista.


title: Ultraviolet (Light My Way)

text: ”Ultraviolet (Light My Way)” sai alkunsa nimillä ”Ultraviolet” ja ”69” tunnetusta demosta, josta myöhemmin kehittyi ””-singlen b-puolena julkaistu kappale ”Lady with the Spinning Head”, sekä demosta ”(Light My Way)”. Levyttämisen aikana U2 lisäsi kappaleeseen lukuisia päällekkäisäänityksiä, mutta tuottaja Brian Enon mielestä ne muuttivat kappaletta huonommaksi. Eno ohjasi yhtyettä kappaleen muokkaamisessa sen lopulliseen muotoon.


title: Ultraviolet (Light My Way)

text: ”Ultraviolet (Light My Way)” on sävelletty E-duurissa ja sen tahtilaji on 4/4. Kappaleen tempo on 108 iskua minuutissa (BPM), ja sitä voidaan kuvata italian kielen sanalla ”moderato” (). Laulaja Bonon ääniala kappaleessa on asteikolla B3-B5.


title: Dedun

text: Dedun (myös Dewden tai Dedwen) oli alun perin nuubialainen, muinaisessa Egyptissä palvottu jumala. Hän oli suitsukkeen herra ja antaja, ja toi hallitsijalle etelän kansat ja rikkaudet. Dedun esitettiin yleensä ihmishahmoisena, mutta Arensnuphisin tavoin hän saattoi myös omaksua leijonan hahmon.


title: Tetrytsoliini

text: Tetrytsoliini (suositeltu INN nimi) eli tetrahydrosoliini on imidatsoliinin johdannainen, jota käytetään Suomessa reseptivapaana lääkkeenä 0.5 mg/ml ainetta sisältävien silmätippojen muodossa. Joissain maissa ainetta käytetään myös nenäsumuteliuoksena.


title: Tetrytsoliini

text: Tetrytsoliini on alfa-2 adrenoreseptorin ja imidatsoliini-1 reseptorin (I-1) aktivoija eli agonisti. Pitkälti alfa-2 reseptorisitoutumisen vuoksi aine supistaa silmän sidekalvon suonia vähentäen siten silmien punoitusta. Silmän vauriot tai niitä ärsyttävät aineet taas aiheuttavat paikallisen tulehdusreaktion, joka laajentaa sidekalvojen suonia.


title: Tetrytsoliini

text: Nenäsumutteena aine estää nenän tukkoisuutta.


title: Tetrytsoliini

text: Yliannostuksessa ilmenevä sydämen sykkeen hidastuminen ja matala verenpaine johtuvat lähinnä I-1 reseptorisitoutumisesta. Kuiva suu ja rauhoittavat vaikutukset johtuvat alfa-2 sitoutumisesta.


title: Tetrytsoliini

text: 0.5 mg/ml silmätippoja laitetaan silmään 1–2 tippaa 4–6 kertaa vuorokaudessa vähentämään silmän punoitusta, luomien turvotusta ja kyyneleritystä.


title: Tetrytsoliini

text: Tetrytsoliini silmätipat voivat aiheuttaa näön sumeutta, silmän ärsytystä ja pupillien laajentumista. Pitkäaikaiseen käyttöön aine ei sovi, sillä tällöin sen vaikutus heikkenee tai lakkaa ja kehon totuttua lääkkeen jatkuvaan vaikutukseen, voi käytön lopettamisen jälkeen ilmetä silmien punertavuutta.


title: Tetrytsoliini

text: Yliannostuksen yleisin vaikutus on sydämen harvalyöntisyys. Muita vaikutuksia ovat väsymys, heikotus, kuiva suu, hengityksen hidastuminen, pupillien supistuminen, hypotermia, matala verenpaine tai hetkittäin korkea verenpaine. Vakavissa tapauksissa aineen vaikutukset verenkiertoon voivat aiheuttaa verenkiertoshokin. Yliannostukset ovat yleisimpiä lapsilla, jotka ovat nielleet ainetta.


title: Tetrytsoliini

text: Tetrytsoliini- tai muihin imidatsolimyrkytyksiin ei ole lääkettä ja hoito on oireita lieventävää, mutta hoidettuna myrkytykset johtavat harvoin kuolemaan.


title: Tetrytsoliini

text: Tetrytsoliini erittyy muuttumattomana virtsassa, ainakin osittain. Eräässä tutkimuksessa 10:lle terveelle henkilölle annettiin 0.5 mg/ml tetrytsoliiniliuosta silmätippoina 2 tippaa (0.025–0.05 mg) 0, 4, 8 ja 12 tunnin kohdalla. 24 tunnin aikana henkilöiden aineen veriseerumipitoisuus oli 13–210 ng/ml ja virtsapitoisuus 11–400 ng/ml. Molempien pitoisuudet saavuttivat maksimin noin 9 tunnin kuluttua viimeisestä annoksesta. Pitoisuudet vastaavat aineen normaalia silmätippakäyttöä. Suuremmat pitoisuudet voivat kieliä aineen väärinkäytöstä tai myrkytyksestä.


title: Tetrytsoliini

text: 2018 Pohjois-Carolinassa nainen murhasi miehensä tetrytsoliini silmätipoilla laittamalla niitä miehen juomaan veteen 3 päivän aikana.


title: Tetrytsoliini

text: Tetrytsoliinia on käytetty tyrmäystippoina lukuisissa raiskaustapauksissa, sillä aine aiheuttaa sekavuutta ja tajuttomuutta.


title: Tetrytsoliini

text: Tetrytsoliini on kiraalinen, sillä on (S)- ja (R)-enantiomeerit.


title: Tetrytsoliini

text: Aineen sulamispiste on 117–119 °C ja tetrytsoliini hydrokloridina (CAS 522-48-5) sulamispiste on 256–257 °C. HCl-suola on kiteistä valkeaa jauhetta, joka liukenee hyvin etanoliin ja veteen. Suola liukenee hiukan kloroformiin ja ei käytännössä lainkaan dietyylieetteriin.


title: Turbiinitekniikka

text: Turbiineilla tuotetaan yli 90% maailmasta käytettävästä sähköstä. Sähköä on joka hetki tuotettava juuri niin paljon kuin sitä kulutetaan ja käytetään. Sähkön varastointimenetelmiä kehitetään koko ajan sekä uusia tapoja etsitään.


title: Turbiinitekniikka

text: Höyryllä tuotetaan yli 70% maailmasta käytetystä sähköstä.


title: Turbiinitekniikka

text: Tuuliturbiineilla ja aurinkokennoilla tuotettavan sähkön määrä kasvaa tulevaisuudessa nopeasti, koska yhdessä tunnissa auringosta tulee maapallolle enemmän energiaa, kuin koko maailman kaikki energiankulutus on yhdessä vuodessa.


title: Turbiinitekniikka

text: Turbiineihin liittyvää sanastoa ja käsitteitä :Käsitteitä ja sisältöä on otettu Jukka Kauppisen Turbiinitekniikka-kirjasta. Lisätietoja ja teknistä ainesitoa turbiiniasioita, kuten esimerkiksi PI-kaavioita ja laitekuvia, on saatavilla kirjan kustantajan nettisivuilta osoitteesta https://www.amk-kustannus.fi/


title: Hiihdon Suomen-mestaruuskilpailut 1923

text: Hiihdon Suomen-mestaruuskilpailut 1923 pidettiin Haminassa 3.–4. maaliskuuta ja Kajaanissa 17.–18. maaliskuuta 1923.


title: Hiihdon Suomen-mestaruuskilpailut 1923

text: Kilpailu käytiin Haminassa 3.3.


title: Hiihdon Suomen-mestaruuskilpailut 1923

text: Kilpailu käytiin Haminassa 4.3.


title: Hiihdon Suomen-mestaruuskilpailut 1923

text: Kilpailu käytiin Kajaanissa osana Kainuun Talvikisoja 18. maaliskuuta. Osanottajia oli kaikkiaan 12. Kisa hiihdettiin 3 x 20 km:n ladulla.


title: Hiihdon Suomen-mestaruuskilpailut 1923

text: Kilpailu käytiin Kajaanissa 17.3. osana Kainuun Talvikisoja.


title: Hiihdon Suomen-mestaruuskilpailut 1923

text: Kilpailu käytiin Lahdessa Salpausselän kisojen yhteydessä 4.2. Kisaan osallistui toistakymmentä hyppääjää.


title: Hiihdon Suomen-mestaruuskilpailut 1923

text: Kilpailu käytiin Lahdessa Salpausselän kisojen yhteydessä 3. - 4.2.


title: Yhdysvaltain avoin tennisturnaus 2018 – miesten kaksinpeli

text: Rafael Nadal on turnauksen puolustava mestari, mutta hän joutui luovuttamaan välierissä Juan Martín del Potroa vastaan. Turnauksen voitti Novak Đoković, joka päihitti loppuottelussa del Potron.


title: Yhdysvaltain avoin tennisturnaus 2018 – naisten kaksinpeli

text: Sloane Stephens oli turnauksen puolustava mestari, mutta hän hävisi puolivälierissä Anastasija Sevastovalle. Turnauksen voitti Naomi Ōsaka, joka voitti loppuottelussa Serena Williamsin saavuttaen ensimmäisen Grand Slam -mestaruutensa.


title: Aitolikón laguuni

text:
Aitolikón laguuni () on laguuni Patraksenlahden pohjoisrannikolla Aitolia-Akarnaniassa Kreikassa. Se on osa Mesolóngin–Aitolikón laguuneja, jotka muodostavat kansallispuiston ja Natura 2000 -alueen.
Aitolikón laguuni on lahtimainen ja sijaitsee Mesolóngin laguunin pohjoispuolella. Mesolóngin laguunin kautta laguuni yhdistyy Patraksenlahteen. Laguunit erottaa toisistaan kapea salmi, jonka keskellä sijaitsee Aitolikón saari. Laguunin pinta-ala on noin hehtaaria. Sen syvyys on pääosin noin 1–2 metriä, mutta suurin syvyys on jopa 28 metriä.


title: Yhdysvaltain avoin tennisturnaus 2018 – sekanelinpeli

text: Martina Hingis ja Jamie Murray voittivat turnauksen viime vuonna, mutta Hingis lopetti uransa viime vuoteen. Murray pelasi tänä vuonna Bethanie Mattek-Sandsin kanssa, ja he voittivatkin turnauksen.


title: Áraxos (niemi)

text:
Áraxos (), myös Kávo Pápas (Κάβο Πάπας) tai Kalogriá (Καλογριά), on niemi Peloponnesoksen niemimaan luoteisrannikolla Kreikassa. Se erottaa toisistaan Patraksenlahden ja muun Joonianmeren.
Áraxoksen niemi sijaitsee noin 30 kilometriä länteen Patraksen kaupungista. Se kuuluu hallinnollisesti Dytikí Achaḯan kuntaan, Akhaian alueyksikköön ja Länsi-Kreikan alueeseen. Niemen alue on osa Kotýchin ja Strofylián kosteikkojen kansallispuistoa. Siellä sijaitsevat muun muassa Pápaksen laguuni (Kalogerán/Kalógrian laguuni), Mávra Vouná -vuori, Áraxoksen ja Akrotírio Aráxoun kylät sekä Áraxoksen lentoasema.


title: Yhdysvaltain avoin tennisturnaus 2018 – naisten nelinpeli

text: Chan Yung-jan ja Martina Hingis voittivat turnauksen viime vuonna, mutta Hingis päätti uransa viime vuoteen. Chan pelasi Viktoryja Azarenkan kanssa, mutta he luovuttivat toisella kierroksella. Ashleigh Barty ja Coco Vandeweghe voittivat turnauksen.


title: Folói

text: Folói () on ylätasanko Erýmanthos-vuorilla Peloponnesoksen niemimaan läntisissä keskiosissa Kreikassa. Se tunnetaan erityisesti "Folóin tammimetsästä" (Δρυοδάσος Φολόης, "Dryodásos Folóis").


title: Folói

text: Folóin ylätasanko ja metsä sijaitsevat Eliin, Arkadian ja Akhaian alueyksiköiden rajalla noin 600 metrin korkeudessa merenpinnasta laskettuna. Pääosa metsästä on Archaía Olympían kunnan alueella. Metsän pinta-ala on lähteestä ja laskutavasta riippuen noin hehtaarin (25 km²) ja hehtaarin (42 km²) välillä. Metsä on suojeltu Natura 2000 -alueena.


title: Folói

text: Metsä tunnettiin jo antiikin aikana. Kreikkalaisessa mytologiassa paikka sai nimensä kentauri Foloksesta, joka majoitti Heraklesta tämän jahdatessa Erymanthoksen metsäkarjua. Herakles nimesi paikan ystävänsä mukaan aiheutettuaan tahtomattaan tämän kuoleman. Archaía Olympían kunnan osa Folóin kunnallisyksikkö, entinen itsenäinen kunta, on saanut nimensä alueesta. Folóin kylä sijaitsee metsän pohjoislaidalla.


title: Yhdysvaltain avoin tennisturnaus 2018 – miesten nelinpeli

text: Jean-Julien Rojer ja Horia Tecău olivat puolustavat mestarit, mutta he hävisivät toisella kierroksella Radu Albotille ja Malek Jazirille. Turnauksen voittivat Mike Bryan ja Jack Sock.


title: Kalamiáriksen palmumetsä

text: Kalamiáriksen palmumetsä (, myös "Pámfilan/Panagioúdan palmumetsä", Φοινικόδασος Παμφίλων/Παναγιούδας) on palmumetsä Lesboksen saarella Kreikassa. Se sijaitsee saaren itärannikolla lähellä Pámfilan ja Panagioúdan kyliä.


title: Kalamiáriksen palmumetsä

text: Metsän puut ovat lajiltaan kanariantaateleita ("Phoenix canariensis"), ja niitä on noin 145–150 kappaletta. Alueella kasvaa myös eukalyptuspuita, plataaneita ja sypressejä. Metsä on Kreikan harvoja palmumetsiä. Sen istutti alun perin brittiläinen Robert Hadkinson 1800-luvulla tuomalla puita Egyptistä, mutta se leviää nykyisin luonnostaan.


title: Harras Aulanko

text: Harras Henrik Aulanko (3. joulukuuta 1876 Helsinki – 8. kesäkuuta 1921 Vaasa) oli Suomen Metodistikirkon pastori ja metodistien suomalaisen piirikunnan johtaja.


title: Harras Aulanko

text: Aulanko kävi seitsemän luokkaa lyseota ja suoritti metodistikirkon alemman ja ylemmän pastoritutkinnon. Toimittuaan pari vuotta opettajana Aulanko työskenteli Suomen Metodistikirkon seurakuntien palveluksessa Loviisassa, Turussa ja Tampereella, samoin kuin apuopettajana kirkon teologisissa seminaareissa ja nuorisoseuran matkakirjurina. Hän oli myös kirkon lehden "Rauhan Sanomia" toimittaja.


title: Kleísovan laguuni

text:
Kleísovan laguuni () on laguuni Patraksenlahden pohjoisrannikolla Aitolia-Akarnaniassa Kreikassa. Se on osa Mesolóngin–Aitolikón laguuneja, jotka muodostavat kansallispuiston ja Natura 2000 -alueen.
Kleísovan laguuni sijaitsee suuremman Mesolóngin laguunin itäpuolella etelään Mesolóngin kaupungista. Se käsittää Mesolóngin–Aitolikón laguunien kaakkoisosan ja sen pinta-ala on noin hehtaaria. Pitkät ja kapeat saaret erottavat laguunit toisistaan sekä Patraksenlahdesta. Suurimmalla Tourlídan saarella sijaitsee samanniminen kylä. Sinne pääsee mantereelta pengertietä pitkin. Keskellä laguunia sijaitsee pieni Kleísovan saari. Laguunin syvyys on pääosin noin 1–2 metriä.


title: Kotýchin laguuni

text:
Kotýchin laguuni () on laguuni Peloponnesoksen niemimaan luoteisosassa Kreikassa. Sen pinta-ala on noin 7,5 neliökilometriä ja keskisyvyys noin 0,4–1,0 metriä.
Kotýchin laguuni on Peloponnesoksen suurin laguuni. Se sijaitsee Joonianmeren rannassa. Merestä sen erottaa kapea hiekkakannas. Laguuni on osa Kotýchin ja Strofylián kosteikkojen kansallispuistoa ja Natura 2000 -aluetta. Laguunista noin 12 kilometriä koilliseen sijaitsee Lámia-järvi, ja hieman kauempana suojelualueen muut järvet ja laguunit.


title: Mesolóngin laguuni

text: Mesolóngin laguuni () on laguuni Patraksenlahden pohjoisrannikolla Aitolia-Akarnaniassa Kreikassa. Se on osa Mesolóngin–Aitolikón laguuneja, jotka muodostavat kansallispuiston ja Natura 2000 -alueen.


title: Mesolóngin laguuni

text: Mesolóngin laguuni sijaitsee koko Mesolóngin–Aitolikón laguunialueen keskellä Achelóos- ja Évinos-jokien suiden välisellä alueella, laguunille nimen antaneen Mesolóngin kaupungin länsipuolella. Se on suurin alueen laguuneista ja sen pinta-ala on noin hehtaaria. Laguuni yhdistyy Patraksenlahteen leveiden salmien välityksellä. Sitä rajaavat Patraksenlahdesta pitkät ja kapeat saaret Éxo Loúros, Prokopánistos, Schoiniás, Kómma ja Ágios Sóstis. Laguunissa sijaitsee suuri määrä pieniä saaria, mukaan lukien Agkinára, Askós, Theodóra, Ntolmás, Póros, Vasiládi, Vromalykés ja Zagarídes. Mesolóngin laguunin pohjoispuolella sijaitsee siihen salmen kautta yhdistyvä Aitolikón laguuni ja itäpuolella Kleísovan laguuni. Laguunin syvyys on pääosin noin 1–2 metriä.


title: Pápaksen laguuni

text:
Pápaksen laguuni (), myös "Kalogerán/Kalogrián/Kalógrian laguuni" (Λιμνοθάλασσα Καλογερά/Καλογριάς/Καλόγριας) tai "Áraxoksen laguuni" (Λιμνοθάλασσα Αράξου), on laguuni Áraxoksen niemellä Peloponnesoksen niemimaan luoteisosassa Kreikassa. Laguunin pinta-ala on noin 4,5 neliökilometriä ja sen keskisyvyys vaihtelee noin 0,5–2,5 metrin välillä.
Pápaksen laguuni sijaitsee lähellä Joonianmereen kuuluvan Patraksenlahden rantaa. Sen erottaa Patraksenlahdesta kapea hiekkakannas, ja se yhdistyy lahteen kolmen pienen kanavan kautta. Laguunin vesi on murtovettä ja alueen muita kosteikkoja suolaisempaa. Laguunin kerrotaan saaneen paaviin viittaavan ”Pápas”-nimensä siitä, että sen kaloja olisi viety paavinistuimen ruokapöytään venetsialaisvallan aikana. Laguuni on osa Kotýchin ja Strofylián kosteikkojen kansallispuistoa ja Natura 2000 -aluetta, ja sen eteläpuolella sijaitsee Prókopos-järvilaguuni. Laguunin etelärannalla sijaitsevat kylät Áraxos ja Akrotíri Aráxou.


title: Pórto Lágoksen laguuni

text: Pórto Lágoksen laguuni () on laguuni Traakianmeressä Länsi-Traakiassa koillisessa Kreikassa.


title: Pórto Lágoksen laguuni

text: Laguunin pohjoispuolella sijaitseva Vistonída-järvi yhdistyy Traakianmereen laguunin kautta. Laguuni ja järvi ovat osa Itä-Makedonian ja Traakian kansallispuistoa. Vesistöt ovat merkittävää lintualuetta. Laguunialueen länsilaidalla sijaitsee Pórto Lágoksen kylä. Laguunin keskellä sijaitsevissa pienissä saarissa sijaitsevat Pyhälle Nikolaokselle ("Ágios Nikólaos") omistettu luostari ja Neitsyt Marialle ("Panagía Pantánassa") omistettu kirkko.


title: Prasonísi (Ródos)

text:
Prasonísi () on niemeksi muuttunut entinen saari Ródoksen saarella Kreikassa. Se muodostaa saaren eteläisimmän kärjen ja sijaitsee noin 100 kilometriä Ródoksen kaupungista lounaaseen. Saari yhdistyy Ródoksen pääsaareen kapean hiekkakannaksen välityksellä.
Prasonísin, suomeksi ”Vihreä saari”, pinta-ala on noin hehtaaria ja korkein kohta noin 206 metriä merenpinnasta laskettuna. Niemi ja sen lähialueet ovat osa Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeää lintualuetta. Niemen kärjessä sijaitsee 14 metriä korkea Prasonísin majakka, joka on rakennettu vuonna 1890.


title: Prasonísi (Ródos)

text: Prasonísi on tuulisuutensa vuoksi suosittu purje- ja leijalautailukohde.


title: Rentínan sola

text:
Rentínan sola () eli Makedonian Témpi (Μακεδονικά Τέμπη, "Makedoniká Témpi") on sola Makedoniassa pohjoisessa Kreikassa. Se sijaitsee Chalkidikín niemimaan juuressa Vólvi-järven ja Strymonikóslahden välisellä alueella, Cholomóntas- ja Kerdýlia-vuorten välissä.
Solan alue on Koróneia- ja Vólvi-järvien ohella osa Koróneia- ja Vólvi-järvien ja Makedonian Témpin kansallispuistoa. Solan länsipäässä sijaitsee Rentínan kylä. Solassa virtaa pieni Ríchios-joki, jonka kautta Vólvin vedet laskevat Strymonikóslahteen. Vuorella solassa sijaitsevat Rentínan linnan rauniot.


title: Rentínan sola

text: Solan nimitys ”Makedonian Témpi” viittaa tunnetumpaan Témpin solaan Thessaliassa.


title: Strofylián metsä

text: Strofylián metsä () on suojeltu metsä Peloponnesoksen niemimaan luoteisosassa Kreikassa. Se on osa Kotýchin ja Strofylián kosteikkojen kansallispuistoa ja Natura 2000 -aluetta.


title: Strofylián metsä

text: Metsä sijaitsee Dytikí Achaḯan kunnassa Akhaian alueyksikössä rannikkokaistaleella, jota rajaa länsipuolella Joonianmeri ja Kalógrian hiekkadyyniranta, ja itäpuolella Prókopos- ja Lámia-järvet kosteikkoineen. Metsän pituus pohjois-eteläsuunnassa on noin 14 kilometriä, leveys itä-länsisuunnassa keskimäärin noin 1,25 kilometriä ja pinta-ala noin 22 neliökilometriä.


title: Strofylián metsä

text: Metsän tärkeimmät puulajit ovat pinja ("Pinus pinea"), johon paikan kreikankielinen nimi viittaa, sekä alepponmänty ("Pinus halepensis") ja tammi ("Quercus robur"). Metsä ja sen ympäristö ovat merkittävää lintualuetta, ja lajistoon kuuluu muun muassa kuningaskalastajia, pöllöjä ja nokikanoja. Alueella elää myös muun muassa kilpikonnia, kettuja, siilejä, sakaaleja ja saukkoja.


title: The Good Witch’s Wonder

text: The Good Witch’s Wonder on vuonna 2014 julkaistu fantasiahenkinen koko perheen televisioelokuva, jonka on käsikirjoittanut G. Ross Parker. Elokuvan päärooleissa näyttelevät Catherine Bell ja Chris Potter.


title: The Good Witch’s Wonder

text: Elokuva on "The Good Witch" -elokuvasarjan seitsemäs osa ja se esitettiin ensimmäisen kerran Yhdysvalloissa Hallmark Channelilla 25. lokakuuta 2014.


title: The Good Witch’s Wonder

text: Cassandran aikataulu on hyvin kiireellinen Brandonin ja Taran häiden suunnittelussa ja tämän päälle kaupungin uusi pormestari Martha antaa hänelle lisätyöksi järjestää huutokauppa. Kaiken kiireen keskellä kaupunkiin saapuu uusi tyttö, jolle Cassie antaa työpaikan omasta liikkeestään ja pian tämän jälkeen huutokauppaan tarkoitettuja tavaroita alkaa katoamaan.


title: The Good Witch’s Wonder

text: "The Good Witch’s Wonderin" ensiesitystä seurasi 2,5 miljoonaa silmäparia ja se nousi Hallmark Channelin katsotuimmaksi elokuvaksi vuonna 2014.


title: The Good Witch’s Wonder

text: Rotten Tomatoes sivuston käyttäjät antoivat elokuvalle arvosanaksi 53 %. Common Sense Media antoi sille arvosanaksi 4/5 tähteä.


title: Särkynyt enkeli (televisiosarja)

text: Särkynyt enkeli () on brittiläinen draamasarja, jonka on käsikirjoittanut Jimmy McGovern. Sarjan pääosaa, katolista pappia isä Michael Kerrigania näyttelee Sean Bean. Isä Michael Kerrigan työskentelee sekä kiehtovassa että vaativassa ihmissuhdetyössä seurakuntapappina "sitomassa särkyneiden sielujen sydämiä" yrittäen auttaa ja tukea erityisesti haavoittuvissa elämäntilanteissa olevia seurakuntalaisia pohjoisenglantilaisen pikkukaupungin sosiaalisten ongelmien sävyttämässä seurakunnassa, vaikka hän kärsii omaan elämäntarinaansa liittyvistä psyykkisistä traumoista, jotka aiheuttavat hänelle kohtauksenomaisia takaumia.


title: Särkynyt enkeli (televisiosarja)

text: Särkynyt enkeli sijoittuu nykyaikaan, sen kerronnassa on realistinen ja koskettava yhteiskunnallinen ote. Suomessa sarjaa on esittänyt YLE TV1.


title: Sadepisaraleivos

text: Sadepisaraleivos () on kivennäisvedestä ja agar-hyytelöimisaineesta valmistettu jälkiruoka. Läpinäkyvä leivos muistuttaa nimensä mukaisesti suurta vesipisaraa. Perusmuodossaan ruokalaji on kaloriton ja vegaaniseen ruokavalioon sopiva. Sen kehitti ja julkisti leivoksiin erikoistunut japanilainen elintarvikeyhtiö Kinseiken Seika Co. Ltd. vuonna 2014. Leivos sai huomattavaa julkisuutta sosiaalisessa mediassa, ja sitä on sittemmin alettu tarjoilla monissa ravintoloissa myös Japanin ulkopuolella.


title: AN-52

text: AN-52 on ranskalainen ydinase. Se on tarkemmin kuvailtuna, taktisen luokan vapaasti putoava ydinpommi. AN-52:ta testattiin ensi kerran 28. elokuuta 1972, ja se asetettiin palveluskäyttöön saman vuoden lokakuussa. Tämän ranskalaisen ydinaseen palvelusuraa kesti vuodet 1972 - 1992. Aseen voimakkuutta voitiin vaihdella, sillä siinä oli kaksi eri asetusta: pienempi, joka oli 6-8 kT ja suurempi, joka oli 25 kT. Tämän aseen jonkin verran muunneltua ydinkärkeä (MR-50CTC/AN-51) käytettiin myös Pluton-ohjuksissa.


title: AN-52

text: Ranskalaiset rynnäkkökoneet (lähinnä Super Étendard, SEPECAT Jaguar A) sekä jotkin hävittäjäkonetyypit (alkaen Mirage III E-tyypistä) kykenivät pudottamaan tämän 4,2 m pitkän ja 455 kg omamassan omaavan aseen. Mirage 2000N (Mod1 - K1) oli viimeisin tätä ydinpommia hyödyntämään kykenevä konetyyppi. Sarjassaan omina vaiheinaan katsotusti, oli AN-52 kaiken kaikkiaan kolmas. AN-11 otettiin käyttöön vuonna 1964 ja sen varastointi aloitettiin 1963.


title: AN-52

text: Tämän tyypin ydinpommien tarkka tuotantomäärä ei ole tiedossa, mutta se vaihteli välillä 80 - 100 kappaletta. AN-52:ta edelsi 70 kT tehoinen AN-22 ja sitä seurasi ASMP, ilmasta maahan -tyyppinen, strategista luokkaa lähentelevä (100 - 300 kT) lyhyen kantaman ohjus.


title: Herman (sukunimi)

text: Herman ja Hermann ovat seuraavien henkilöiden sukunimiä:


title: Plonévez-Porzay

text: Plonévez-Porzay (bretoniksi "Plonevez-Porzhe") on kunta läntisessä Ranskassa Finistèren departementissa Bretagnen alueella. Se sijaitsee Atlantin rannalla.


title: Riku Rinkama

text: Riku Rinkama (20. syyskuuta 1944 – 15. helmikuuta 1988) oli suomalainen ekonomi ja lakimies, joka tunnettiin ennen asianajajauraansa televisioesiintyjänä ja tv-ohjelmien tekijänä.


title: Riku Rinkama

text: Rinkama teki 1960-luvulla television nuortenohjelmia kuten "Pii" ja "Nuoriso-69". Vuonna 1973 hän toimitti yhdessä Paavo Kähkölän kanssa Yle TV1 -kanavalle kolmiosaisen asiaohjelmasarjan "Suomen perustuslait".


title: Riku Rinkama

text: Rinkama näytteli pieniä lakimieshahmojen sivuosia elokuvissa "Kahdeksan surmanluotia" (1972) ja "Jäniksen vuosi" (1977).


title: Riku Rinkama

text: Vuonna 1971 Rinkama valittiin Varusmiesliiton ensimmäiseksi pääsihteeriksi. Vuonna 1977 Rinkama oli mukana perustamassa mielipidelehti "Näköpiiriä".


title: Riku Rinkama

text: Rinkama kuoli 43-vuotiaana ollessaan valmistelemassa väitöskirjaansa. Hänen vanhempansa olivat kapellimestari Nils Rinkama ja Irja Rinkama, o.s. Harju.


title: Plouvien

text: Plouvien on kunta läntisessä Ranskassa Finistèren departementissa Bretagnen alueella.


title: Hiihdon Suomen-mestaruuskilpailut 1924

text: Hiihdon Suomen-mestaruuskilpailut 1924 pidettiin Lahdessa 12.–13. tammikuuta ja Oulussa 15.–16. maaliskuuta 1924. Oulussa kilpailupaikka eli lähtö ja maali olivat Oulujoen suistossa Raatinsaaressa.


title: Hiihdon Suomen-mestaruuskilpailut 1924

text: Kilpailu käytiin Lahdessa 12.1. karsintakilpailuna Chamonixiin olympialaisiin.


title: Hiihdon Suomen-mestaruuskilpailut 1924

text: Kilpailu käytiin Lahdessa 13.1. karsintakilpailuna Chamonixiin olympialaisiin.


title: Hiihdon Suomen-mestaruuskilpailut 1924

text: Kilpailu käytiin Oulussa 16. maaliskuuta. Kisa hiihdettiin 3 x 20 km:n ladulla.


title: Hiihdon Suomen-mestaruuskilpailut 1924

text: Kilpailu käytiin Oulussa 15.3.


title: Hiihdon Suomen-mestaruuskilpailut 1924

text: Kilpailu käytiin Lahdessa 13.1.


title: Hiihdon Suomen-mestaruuskilpailut 1924

text: Kilpailu käytiin Alppilassa Helsingissä 24.2. Kilpailuista puuttuivat ruotsinkielisen hiihtoliiton SFS:n mäkimiehet sekä monien edellisten kisojen mestari Viipurin Sulo Jääskeläinen. Kisan suosikkina ollut Tuure Nieminen kaatui hyppynsä.


title: Hiihdon Suomen-mestaruuskilpailut 1924

text: Kilpailu käytiin Lahdessa Salpausselän kisojen yhteydessä 8. - 9.3.


title: Sun Country Airlines

text: Sun Country Airlines on yhdysvaltalainen halpalentoyhtiö, jonka kotipaikka on Minneapolis.


title: Mark Evans Austad

text: Mark Evans Austad (1. huhtikuuta 1917 Ogden, Utah – 20. lokakuuta 1988 Phoenix, Arizona) oli yhdysvaltalainen diplomaatti, joka toimi Gerald Fordin presidenttikaudella Yhdysvaltojen Helsingin-suurlähettiläänä 1975–1977 ja myöhemmin Ronald Reaganin kaudella Oslon-suurlähettiläänä 1981–1984.


title: Mark Evans Austad

text: Austad syntyi Utah’n osavaltiossa norjalaissukuiseen mormoniperheeseen ja toimi nuoruudessaan kolme vuotta uskontokuntansa lähetystyöntekijänä Norjassa. Ennen myöhäisvuosiensa diplomaattiuraa Austad teki uran televisioesiintyjänä nimellä Mark Evans, etenkin poliittisten talk show -ohjelmien isäntänä Washington D.C.:ssä. Hän toimi myös tiedotusalan johtotehtävissä Yhdysvalloissa, muun muassa suurlähettiläskausiensa välillä 1980-luvun taitteessa Metromedia-yhtiön johdossa.


title: Mark Evans Austad

text: Suomen-kaudellaan suurlähettiläs Austad oli aktiivinen keskustelija ja teki asemamaataan myönteisesti kuvaavan dokumenttielokuvan "Suomi suurlähettilään silmin", joka näytettiin myös Suomen televisiossa.


title: Mark Evans Austad

text: Norjan suurlähettiläskaudellaan Mark Evans Austad nousi julkisuuteen alkoholiongelmiensa vuoksi.


title: Mark Evans Austad

text: Austadin seuraaja Yhdysvaltojen Helsingin-suurlähettiläänä oli Jimmy Carterin nimittämä Rozanne Ridgway.


title: Lanarvily

text: Lanarvily on kunta läntisessä Ranskassa Finistèren departementissa Bretagnen alueella.


title: Lanarvily

text: Lanarvily on isännöinyt vuodesta 1958 lähtien Mingantin cyclocross-kilpailuja. Lisäksi siellä on järjestetty Cyclocrossin maailmanmestaruuskilpailut vuonna 1982.


title: Hadés (ohjus)

text: Hadés oli lyhyen kantaman ydinohjustyyppi. Asetyypin määrittely aloitettiin 1975. Käytännön kehittelytyöt alkoivat vuonna 1984 ja lentokokeet aloitettiin 1988. Hadés oli aktiivikäytössä vuosina 1991 - 1996. Se määriteltiin kuitenkin SRBM-luokkaan eli lyhytkantamalle, sillä se oli 480 km. Vuoden 1993 ydinsulkusopimuksen myötä asetyyppi poistui, siinä kuin missä myös Ranskan kiinteisiin tukikohtiin D' Albionin ylängölle sijoitetut 2x 9 = 18 keskikantaman strategista S3-ydinohjusta. Hadéksen räjähdysvoima oli 80 kilotonnia. Ohjaustapa oli TERCOM:in likeinen, tutkan tyyppinen maastoseuranta ja GPS yhdistettynä inertiasuunnistukseen. Nämä toivat keskiosumapisteen CEP-arvioksi jopa 5 m, mikä on erittäin tarkka.


title: Nanda-dynastia

text: Nanda-dynastia on Intian historian aikakausi vuosina 424–321 eaa., jolloin Magadhan alueella Pohjois-Intiassa valtaa piti Nanda-suku.


title: Nanda-dynastia

text: Nanda-dynastian perusti edeltävän Shishunga-dynastian kuninkaan Mahanandinin avioton poika. Mahapadma Nanda kuoli 88-vuotiaana, hallittuaan dynastiaa pääosan tämän 100-vuotiaasta ajasta. Mahapadma palautti Magadhan Shishunga-dynastian loppuvaiheiden heikkouden jälkeen Ajatashatrun aikaiselle tasolle ja teki valtion merkittäväksi voimatekijäksi koko Pohjois-Intiassa. Hallitsijoita hänen jälkeensä olivat peräkkäin hänen kahdeksan poikaansa. Tämä sekava kausi antoi mahdollisuuden Maurya-suvun valtaannousulle.


title: Wout van Aert

text: Wout van Aert (s. 15. syyskuuta 1994 Herentals) on belgialainen pyöräilijä, joka kilpailee cyclocrossissa sekä maantiepyöräilyssä. Hän aloitti ammattilaisuransa vuonna 2013, ja on vuodesta 2019 lähtien edustanut Team Jumbo-Visma -tallia.


title: Wout van Aert

text: Van Aertin parhaimpiin saavutuksiin kuuluvat kolme perättäistä cyclocrossin maailmanmestaruutta vuosina 2016–2018. Lisäksi hän voitti kyseisinä vuosina myös Belgian kansallisen mestaruuden.


title: Wout van Aert

text: Maantiepyöräilyssä hänellä on maantieajon EM-pronssia vuodelta 2018, ja samalta vuodelta lisäksi Tanskan ympäriajon kokonaiskilpailun voitto. Hänen vahvuutensa ovat yksipäiväiset klassikkokilpailut.


title: Wout van Aert

text: Lähteet: Pro Cycling Stats


title: Equipe Matra Sports

text: Equipe Matra Sports oli ranskalaisen Matra Automobilen kilpailujaos, joka osallistui 1960- ja 1970 luvuilla sekä valmistajana että tallina muun muassa Le Mansin 24 tunnin ajoihin ja Formula 1 -sarjaan.


title: Equipe Matra Sports

text: 1960-luvun puolivälissä Matra saavutti menestystä Formula 3- ja Formula 2 -sarjoissa erityisesti monokokkiin perustuneella MS5-autolla, voittaen Ranskan ja Euroopan mestaruudet. Vuonna Jacky Ickx hämmästytti Formula 1 -piirejä kellottamalla aika-ajoissa kolmanneksi nopeimman ajan (8.14) Saksan GP:ssä Nürburgringilla 1600 kuutiosenttimetrin moottorilla varustetulla MS7 F2-autollaan, päästen kilpailemaan 3000 cm³ -moottorisia F1-autoja vastaan. Kilpailu päättyi keskeytykseen jousituksen petettyä.


title: Equipe Matra Sports

text: Matra tuli täysipainoisesti mukaan Formula 1 -sarjaan kaudelle , jolloin Jackie Stewart voitti kolme kilpailua Ken Tyrrelin tallin Matra MS10:llä, joka kilpaili varsinaisen Matran tehdastallin rinnalla. Auton polttoainetankit olivat lentokoneiden tapaan osa auton kantavaa rakennetta. Näin autosta saatiin noin 15 kg kevyempi, mutta jämäkämpi kuin kilpailijoistaan. FIA:n mielestä tekniikka oli liian turvaton ja se päätti kieltää sen kaudelle 1970.


title: Equipe Matra Sports

text: Matran toimitusjohtaja teki radikaalin päätöksen ennen kautta : Matran tehdastalli ei osallistuisi Formula 1:siin, vaan Matra antaisi tukensa Tyrrellin tallille, joka oli tuolloin nimeltään Matra International, ja rakentaisi uuden, Cosworth DFV -moottorisen auton rakenteellisilla polttoainetankeilla, vaikka ne olivat seuraavalla kaudella kiellettyjä. Lisäksi Matra oli hankkiutumassa yhteistyöhön Simcan kanssa, joka tuolloin oli Chryslerin tytäryhtiö, ja tämän vuoksi Fordin moottorien käyttö olisi mahdotonta kaudella 1970. Stewart voitti vuoden 1969 maailmanmestaruuden helposti uudella Cosworth-moottorisella Matra MS80:lla joka korjasi suurimman osan MS10:n heikkouksista. Valmistajien titteli oli ensimmäinen, joka voitettiin ranskalaisella autolla, ja nykypäivään mennessä ainoa, joka on voitettu Ranskassa valmistetulla autolla. Se oli huomattava saavutus valmistajalta, joka kilpaili vasta toista kauttaan F1:ssä.


title: Equipe Matra Sports

text: Cosworthin moottorein varustetuin Lotuksen ja McLarenin tavoin Matra teki nelivetokokeiluja kauden 1969 aikana. Johnny Servoz-Gavinista tuli ensimmäinen ja ainoa kuljettaja joka saavutti pisteen nelivetoautolla sijoittuessaan Matra MS84:llä kuudenneksi Kanadan GP:ssä. MS84 oli Brabham BT26A:n ohella yksi viimeisistä putkirunkoisista F1-autoista.


title: Equipe Matra Sports

text: Kaudeksi , kun Matra ryhtyi yhteistyöhön Simcan kanssa, se pyysi Tyrrelliä käyttämään omaa V12-moottoriaansa Cosworthin sijasta. Stewart testasi Matran V12-moottoria, mutta koska suuri osa Tyrrellin rahoituksesta tuli Fordilta, ja lisäksi toisena merkittävänä sponsorina oli Ranskan kansallinen öljy-yhtiö Elf, joka toimi yhteistyössä Renault’n kanssa, eikä siten olisi voinut tukea Simcan yhteistyökumppania, Matran ja Tyrrellin yhteistyö päättyi.


title: Equipe Matra Sports

text: Matran V12 toimi Ligierin Formula 1 -autojen voimanlähteenä kausilla 1976–1978 ja 1981–1982.


title: Equipe Matra Sports

text: Matra saavutti menestystä myös V12-moottoroiduilla urheiluautoillaan. Matra 670 voitti Le Mansissa vuosina 1972–1974. Se toi Matralle myös urheiluautojen valmistajien maailmanmestaruuden vuosina 1973 ja 1974.


title: Tappavat sekunnit

text: Tappavat sekunnit on Peter Lindholmin salanimellä Juhani Hurme ohjaama urheiluaiheinen näytelmäelokuva vuodelta 1985. Juoksija Martti Vainion tarinasta innoituksen saaneen elokuvan käsikirjoittajina toimivat elokuvan tuottaja Petri Pykälä (sittemmin tunnettu kirjailijanimimerkillä Ilkka Remes) ja ohjaaja Lindholm salanimillä Mika Holm ja Kai Heikkilä. Turun seudulla kuvatun elokuvan pääosia näyttelevät Petri Rajala ja Pirjo Haapaniemi.


title: Tappavat sekunnit

text: Lontoon International Film Schoolissa opiskellut Petri Pykälä tapasi Turun ylioppilaskylän Kylä-TV:lle amatöörivideoita tehneen Peter Lindholmin. He tekivät käsikirjoituksen yhdessä ja järjestelivät elokuvan kuvaukset Turun seudulle. Pykälän mukaan 35 millimetrin filmille kuvatun elokuvan tuotantobudjetti oli ”vähemmän kuin 5 prosenttia normaalin säätiörahoitteisen elokuvan budjetista”. Lindholm on myöhemmin sanonut olleensa ohjaajana vain työnjohtaja ilman mitään taiteellista panosta.


title: Tappavat sekunnit

text: Elokuvaa esitettiin vain yhtenä teatterikopiona Helsingissä, jossa se sai 68 katsojaa. Televisiossa se sai 605 000 katsojaa Yle TV1 -kanavalla maaliskuussa 1987 ja 241 000 katsojaa Yle TV2 -kanavalla helmikuussa 1988.


title: Tappavat sekunnit

text: Kriitikot pitivät "Tappavien sekuntien" persoonallisesta aihevalinnasta, kestävyysurheilijan ponnisteluista, joka useimpien mielestä kuitenkin peittyi turhien jännitys- ja mustasukkaisuusjuonikuvioiden varjoon.


title: Sideroosi

text: Sideroosi on lääketieteellinen tila, jossa kehon kudoksiin on kertynyt ylimääräistä rautaa. Ilman tarkkaa määritelmää sideroosilla tarkoitetaan usein pölykeuhkotauteihin kuuluvaa keuhkosideroosia eli hitsaajan tautia, jossa rauta on kertynyt keuhkokudoksiin. Kyseessä on usein ammattitauti.


title: Sideroosi

text: Keuhkosideroosi havaittiin lääketieteellisesti ensimmäisen kerran 1936 kaarihitsaajien keuhkoista otetuista röntgenkuvista.


title: Sideroosi

text: Sideroosi tulee muinaiskreikankielen sanasta rauta, "sídēr(os)".


title: Sideroosi

text: Keuhkosideroosi aiheutuu toistuvasti hienon rauta- tai ruostepölyn hengittämisestä, joka kehittyy yleensä useamman vuoden kuluessa. Tilaa voi aiheuttaa muun muassa hitsaus, hionta, masuunityöskentely, maalien valmistus, rautakaivostyöskentely ja juottaminen.


title: Sideroosi

text: Keuhkosideroosissa keuhkoissa on kudosnäytteistä, röntgenkuvista tai muissa radiologisista tutkimuksissa helposti havaittavia muutoksia. Tilassa keuhkorakkuloihin muodostuu paikoittaisia rautapesäkkeitä laikkumaisesti.


title: Sideroosi

text: Keuhkosideroosi ei yleensä aiheuta haitallista keuhkokudosten arpeutumista toisin kuin vaikkapa vaarallinen asbestoosi.


title: Sideroosi

text: Epätavallisissa tapauksissa keuhkosideroosia potevilla on ilmennyt lievää tai keskivertoa keuhkojen arpeutumista. Näillä henkilöillä on ilmennyt jatkuvaa hengästymistä, yskää ja heikentynyttä keuhkotoimintaa. Tulee kuitenkin ottaa huomioon, että useat näistä henkilöistä ovat altistuneet työpaikoillaan raudan lisäksi myös muunlaisille pölyille kuten piidioksidipölylle, joka aiheuttaa vaarallista silikoosia. Tämän vuoksi ei ole täysin varmaa aiheuttaako altistus pelkälle raudalle keuhkojen arpeutumista. Keuhkosideroosia potevilta otetuista keuhkokudosnäytteistä ei kuitenkaan ole löytynyt piidioksidia. Tämä kielii siitä, että pelkkä rauta riittää arpeuttamaan keuhkoja.


title: Sideroosi

text: Keuhkosideroosia potevilla nämä harvinaiset oireet ovat ilmenneet usean vuoden aikana, mutta joissain tapauksissa yhden vuoden aikana.


title: Sideroosi

text: Silmien altistus rautapölylle voi aiheuttaa silmäsideroosia (eng. "siderosis bulbi"). Tilassa silmien väri muuttuu ja voi ilmetä silmävaurioita kuten harmaakaihia ja hämäräsokeutta. Vauriot johtuvat raudan syövyttävästä vaikutuksesta.


title: Sideroosi

text: Keuhkosideroosille tai muille keuhkoparenkyymisairauksille ei ole parannuskeinoa ja kaikki näiden tautien vauriot ovat siten pysyviä.


title: Sideroosi

text: Keuhkosideroosin prognoosi on hyvä, mikäli rautapölyä vältetään tilan toteamisen jälkeen. Sideroosia aiheuttava hitsaus kuitenkin kohottaa keuhkosyöpäriskiä, jonka ilmetessä, on syövän prognoosi huono. Ei kuitenkaan tiedetä aiheuttaako sideroosi syöpää vai johtuu kohonnut syövän ilmeneminen muista tekijöistä kuin rautapölystä.


title: Johann Dzierzon

text: Johann Dzierzon [serson], (16. tammikuuta 1811 Lowkowitz, Sleesia – 26. lokakuuta 1906 Lowkowitz, Schleesia) oli saksalainen katolinen pappi ja mehiläishoidon kehittäjä. Hän keksi kaksoispesän ja teki tunnetuksi irtokehän, josta kehän voi poistaa vahingoittamatta mehiläisiä. Hän osoitti, että koirasmehiläiset eli kuhnurit syntyvät hedelmöittämättömistä munista (niin sanottu partenogeneesioppi). Hän julkaisi muun muassa kirjat "Theorie und Praxis des neuen Bienenfreundes", "Rationelle Bienenzucht", "Zwillingsstock" ja "Der zwillingstock, die zweckmässigste bienenwohnung". Hän toimitti lehteä "Der Bienenfreund aus Schlesien". Münchenin yliopisto myönsi hänelle ansioista mehiläistutkimusten alalla kunniatohtorin arvon. Hän edisti keltaisen italialaisen mehiläisen levittämistä.


title: Jenna Mäkelä

text: Jenna Mäkelä (s. 1984) on suomalainen vertaistukiohjaaja ja kirjailija. Mäkelän esikoisteos "Kun pelihimo ottaa vallan" julkaistiin 6. syyskuuta 2018.


title: Riddochin ilmiö

text: Riddochin ilmiö tarkoittaa muuten täysin sokean kykyä nähdä liikettä. Ilmiön kuvasi neurologi George Riddoch ensimmäisessä maailmansodassa aivovaurion saaneilla sotilailla. Sokealla on tallella liikettä aistiva keskus, jonne osa valoärsykkeistä kulkeutuu.


title: Riddochin ilmiö

text: Ilmiön arvellaan pohjautuvan evoluutiossa kehittyneistä alkeellisista näköjärjestelmistä. Yksinkertaisilla eliöllä on ollut kyky erottaa liikettä ja liikkuva uhka.


title: Kylä-TV

text: Kylä-TV () oli Turun ylioppilaskylän kaapeliverkossa 1980-luvun keskivaiheilla parisen vuotta toiminut televisiokanava. Sillä oli omaa ohjelmatuotantoa, joka sai myös julkista tukea Turun kaupungilta, korkeakoulujen ylioppilaskunnilta ja hankekohtaisesti muiltakin tahoilta.


title: Kylä-TV

text: Ajatus oman kaapeliverkon televisiotoiminnasta oli syntynyt jo 1980-luvun alussa, ja "Turun ylioppilaslehdessä" 6/1983 Turun yliopiston ylioppilaskunnan pääsihteeri Teppo Määttänen haki toiminnalle tekijöitä. Hanketta varten rekisteröitiin oma yhdistys, ja Kylä-TV aloitti toimintansa lokakuussa 1984. Ohjelmaa lähetettiin opiskelija-asuntoloiden kaapeliverkkoon pari tuntia tiistai-iltaisin. Tilat tarjosi Turun ylioppilaskyläsäätiö, ja tekniikkana toimi osamaksulla hankittu käytetty Sonyn U-matic low band -kalusto.


title: Kylä-TV

text: Kylä-TV:n toiminnassa oli mukana joitakin sittemmin sähköisen viestinnän ja elokuvan parista tunnettuja nimiä, kuten ohjelmapäällikkönä toiminut Peter Lindholm ja uutistoimittajana uraansa aloitellut Marjukka Havumäki.


title: Kylä-TV

text: Kylä-TV:n merkittävimpiä ohjelmia oli Länsi- ja Itä-Berliinissä kuvattu "Berliini 1985 – kuvia jaetusta kaupungista", jonka tuotantoa tukivat myös Turun kaupungin nuorisolautakunta ja Saksalais-suomalaisten yhdistysten liitto. Ohjelma leikattiin kymmenestä tunnista U-matic low band -videolle kuvattua materiaalia. Vuonna 1986 tehtiin samanlainen reportaasi Brysselistä.


title: Kylä-TV

text: Kylä-TV:n toiminta lopetettiin vuoden 1986 lopussa.


title: Kylä-TV

text: Myös omia amatöörielokuvia kuului Kylä-TV:n ohjelmistoon. Ylivoimaisesti suurisuuntaisin tuotanto oli Rauno Halmeen ja Veijo O. T. Järvisen käsikirjoittama ja ohjaama lännenelokuva "Kultajuna Fort Montanaan". Se nähtiin myös muilla suomalaisilla kaapelikanavilla ja nostettiin uudestaan esiin Suomalaisen elokuvan festivaaleilla Turussa 2013. Toinen oma elokuvatuotanto oli Elina Jalkasen ohjaama gangsteritarina "Viskibisnes". Kylä-TV:ssä esitettiin myös joitakin Taideteollisen korkeakoulun elokuvataiteen laitoksen oppilastöitä. Kylä-TV:n lähipiireistä sai alkunsa myös Petri Pykälän tuottama ja Peter Lindholmin salanimellä ohjaama, 35 millimetrin filmille kuvattu täyspitkä näytelmäelokuva "Tappavat sekunnit".


title: Joonas Myllymäki

text: Joonas Myllymäki (s. 9. syyskuuta 1989 Kokkola) on suomalainen jalkapalloilija, joka edustaa kaudella 2018 Ykkösessä pelaavaa Kokkolan Pallo-Veikkoja. Hän on pelipaikaltaan maalivahti.


title: Joonas Myllymäki

text: Myllymäki on KPV:n kasvatti ja aloitti pelinsä miesten sarjoissa vuonna 2009 Kakkosessa pelannessa toisessa kokkolalaisseurassa GBK:ssa.


title: Joonas Myllymäki

text: Kolmen GBK:ssa vietetyn kauden jälkeen Myllymäki palasi Kokkolan vihreäpaitaiseen Pallo-Veikkoihin. Myllymäki solmi joulukuussa 2017 kauden 2018 kattavan sopimuksen KPV:n kanssa.


title: Hiihdon Suomen-mestaruuskilpailut 1928

text: Hiihdon Suomen-mestaruuskilpailut 1928 pidettiin Helsingissä 25.–26. helmikuuta. Mäenlaskun ja yhdistetyn Pohjan kunnan Fiskarsissa 10.–11. maaliskuuta 1928.


title: Hiihdon Suomen-mestaruuskilpailut 1928

text: Helsingin helmikuisten kisojen latu lähti Pallokentältä kiertäen sen jälkeen 2 kilometrin verran Pallokentän ja Kallion välisessä metsässä palaten takaisin Pallokentälle. Sen jälkeen hiihtäjät hiihtivät 8 kilometriä Pasilan suuntaan. Pitkän matkan hiihto muuttui vuodesta 1928 lähtien 60 kilometristrä 50 kilometriksi, kuten oli olympiakisoissakin. Pitkän matkan rata hiihdettiin kahtena 25 kilometrin lenkkinä Pallokentältä Alppilan ja Pasilan ohi lähelle Vanhaakaupunkia kääntyen sitten Pukinmäkeen ja mennen edelleen Huopalahden ja Ilmalan kautta takaisin Pallokentälle.


title: Hiihdon Suomen-mestaruuskilpailut 1928

text: Kilpailu käytiin Helsingissä 25.2. Ilmoittautuneita oli 46, mutta kisan osallistui 26.


title: Hiihdon Suomen-mestaruuskilpailut 1928

text: Kilpailu käytiin Helsingissä 26. helmikuuta. Ilmoittautuneita kisaan oli 16, joista 10 lähti matkaan. Maaliin pääsi kaikkiaan 7 hiihtäjää. Kaikki sen hetken parhaat suomalaiset eivät olleet paikalla SM-kisoissa, sillä lähes samaan aikaan oli Holmenkollenin kisoissa sen hetken parhaita suomalaisia. Niissä Martti Lappalainen voitti 50 km:n hiihdon. Anselm Knuuttila oli viides ja Ville Mattila 19:s.


title: Hiihdon Suomen-mestaruuskilpailut 1928

text: Kilpailu perustui Helsingissä 25.2. hiihdetyn 10 kilometrin kisan yhteistuloksiin - kolmen hiihtäjän yhteisaika. Kisassa mukana näin 4 seuraa.


title: Hiihdon Suomen-mestaruuskilpailut 1928

text: Kilpailu käytiin Helsingissä 25.2. Kilpailuun osallistui 7 hiihtäjää.


title: Hiihdon Suomen-mestaruuskilpailut 1928

text: Kilpailu käytiin Fiskarsissa 11.3.


title: Hiihdon Suomen-mestaruuskilpailut 1928

text: Kilpailu käytiin Fiskarsissa 10. - 11.3.


title: Riuttalan talonpoikaismuseo

text: Riuttalan talonpoikaismuseo (joskus rakennuksia korostaen muodossa "Riuttalan talomuseo") on Kuopion Karttulan pitäjän Riuttalan kylässä sijaitseva kotiseutu- ja kotimuseo, joka esittelee pohjoissavolaisia talonpoikaisperinteitä ja maaseudun elämää 1800-1900-luvun vaihteesta. Museovirasto on sisällyttänyt museoalueen valtakunnallisesti merkittävien rakennettujen kulttuuriympäristöjen listalleen (RKY).


title: Opetuslapsi, jota Jeesus rakasti

text: Lausetta "opetuslapsi, jota Jeesus rakasti" (, "ho mathētēs hon ēgapā ho Iēsous") tai Johanneksen evankeliumin jakeessa 20:2 "opetuslapsi, joka oli Jeesukselle rakkain" (, "hon ephilei ho Iēsous"), on käytetty kuusi kertaa Johanneksen evankeliumissa, mutta ei muissa Uuden testamentin kohdissa, jotka koskevat Jeesusta. Johanneksen evankeliumin jakeessa 21:24 todetaan, että Johanneksen evankeliumi perustuu tämän opetuslapsen kirjalliseen todistukseen.